text:
Thursday, April 22, 2010
FE, SPERANSA y AMOR (continua)
E FOTO: Saca na Aruba na aña 2007 - nos ta soñando cu nos por haci esey un biaha mas!! - esdicir cana na canto di laman!Nos ta pidi boso yuda nos busca un lugar pa biba na Aruba, unda nos por pasa nos ultimo dianan trankilo - no mester ta luhoso, ma simpel y comfortable! Danki pa vigila pa nos y laga nos sabi. Nos pensamento ta pa banda di fin di Agosto of principio di September.
AWOR E PALABRA pa awe:
Den nos ultimo mensahe nos a menciona, cu amor ta fruta di Spirito Santo cu ta duna na cada persona cu a tende Evangelio y a kere y repenti di tur pica.
E mensahe aki ta wordo duna fielmente door di Scritura den diferente forma. Nos ta lesa hopi cla cu ta Dios Su boluntad pa tur hende tende e Evangelio; pasobra fe ta bini via tendemento, y tendemento di e mensahe, of e Palabra di Cristo. Pues, pa un hende kere e Evangelio, e mester tende esey prome. Y pa e tende, un persona mester bisa esey. Y ta esey nos ta haciendo via di e mensahe cortonan aki. Nos ta haci esaki pa spierta y encurasha otro almanan precioso cu ainda ta morto den picanan, pa scapa e huicio di Dios cu ta bini, door di obedece e Evangelio di gracia di Dios.
E palabra “EVANGELIO” ta nifica “BON NOTICIA”. E bon noticia ta, cu Señor Jesus a muri pa nos ariba un crus, cargando nos picanan den Su curpa. El a muri pa picanan cu no ta di djE, sino di cada un di nos. Y na di tres dia e Tata a dun’E bida atrobe, y a permiti pa El a wordo mira pa un tempo di cuarenta dia door di varios persona. Y den un ocacion El a aparece na mas cu (500) rumannan hunto na e mes un tempo. (1 Cor. 15:3-8)
Den nos ultimo mensahe nos a menciona e tres birtudnan relaciona cu e Evangelio, cualnan ta: Fe, speransa y stimacion, y cu e di mas grandi di esakinan ta stimacion of amor. Pero, pa nos comprende e declaracion ey unda e Apostel ta bisa cu amor ta mas grandi cu fe y speransa, nos mester studia otro scrituranan cualnan ta papia cu nos tocante e mes topiconan ey.
Pa cuminsa nos tuma e capitulo 12 di 1 Corintionan, unda e Apostel ta papia di e diferente donnan spiritual, cu ta wordo duna na cada berdadero keredor, door di e Spirito Santo. Pues; ta e Spirito Santo ta dicidi ta cual don cada keredor lo ricibi pa bon di e curpa completo, esta, e Iglesia di Dios bibo, e pilar y fundeshi di berdad. (1 Tim. 3:15).
Pues aki no ta asunto cu cada un di nos cu ta kere e Evangelio di gracia di Dios, por scohe e don cu nos kier of gusta. Nos mayornan tampoco tin e autoridad pa scohe nos ministerio spiritual pa nos. Ni e minister of e pastor di un congregacion tin e autoridad ey. Esakinan por encurasha y yuda, etc., pero ningun por scohe un don spiritual pa un otro ruman den Cristo.
Un don ta un regalo, e ta algo cu ta duna na un persona. Siendo cu nos ta papiando di amor aki, tur loke nos ta purba haci ta, pa proba for di Scritura cu: “Amor berdadero ta un regalo di Dios na tur cu ta kere den nos Señor JesuCristo.” Di acuerdo cu Scritura, salbacion y bida eterno ta regalo di Dios, cu ta ser ofreci na tur hende via e Evangelio cu nos ta proclama. Efesionan 2:8-10 ta bisa nos masha cla mes cu: “Pasobra ta pa gracia boso a wordo salba pa medio di fe, y esaki no ta for di boso mes, e ta e regalo di Dios. No pa medio di obranan, pa ningun hende por gaba.” Of: “di manera cu ningun hende por gaba.”
Amigonan stima pa Dios Su mes, y pa kendenan Cristo a muri y a resucita; Scritura ta papia masha hopi mes tocante e regalo di amor di Dios cu ta duna na nos den Cristo door di e Spirito Santo. Y e proposito ta pa nos practica esey den nos bida diario durante e pruebanan cu cada uno di nos lo enfrenta. Lesa di nobo 1 Cor. 13: 1-13 y medita ariba cada palabra.
AWOR E PALABRA pa awe:
Den nos ultimo mensahe nos a menciona, cu amor ta fruta di Spirito Santo cu ta duna na cada persona cu a tende Evangelio y a kere y repenti di tur pica.
E mensahe aki ta wordo duna fielmente door di Scritura den diferente forma. Nos ta lesa hopi cla cu ta Dios Su boluntad pa tur hende tende e Evangelio; pasobra fe ta bini via tendemento, y tendemento di e mensahe, of e Palabra di Cristo. Pues, pa un hende kere e Evangelio, e mester tende esey prome. Y pa e tende, un persona mester bisa esey. Y ta esey nos ta haciendo via di e mensahe cortonan aki. Nos ta haci esaki pa spierta y encurasha otro almanan precioso cu ainda ta morto den picanan, pa scapa e huicio di Dios cu ta bini, door di obedece e Evangelio di gracia di Dios.
E palabra “EVANGELIO” ta nifica “BON NOTICIA”. E bon noticia ta, cu Señor Jesus a muri pa nos ariba un crus, cargando nos picanan den Su curpa. El a muri pa picanan cu no ta di djE, sino di cada un di nos. Y na di tres dia e Tata a dun’E bida atrobe, y a permiti pa El a wordo mira pa un tempo di cuarenta dia door di varios persona. Y den un ocacion El a aparece na mas cu (500) rumannan hunto na e mes un tempo. (1 Cor. 15:3-8)
Den nos ultimo mensahe nos a menciona e tres birtudnan relaciona cu e Evangelio, cualnan ta: Fe, speransa y stimacion, y cu e di mas grandi di esakinan ta stimacion of amor. Pero, pa nos comprende e declaracion ey unda e Apostel ta bisa cu amor ta mas grandi cu fe y speransa, nos mester studia otro scrituranan cualnan ta papia cu nos tocante e mes topiconan ey.
Pa cuminsa nos tuma e capitulo 12 di 1 Corintionan, unda e Apostel ta papia di e diferente donnan spiritual, cu ta wordo duna na cada berdadero keredor, door di e Spirito Santo. Pues; ta e Spirito Santo ta dicidi ta cual don cada keredor lo ricibi pa bon di e curpa completo, esta, e Iglesia di Dios bibo, e pilar y fundeshi di berdad. (1 Tim. 3:15).
Pues aki no ta asunto cu cada un di nos cu ta kere e Evangelio di gracia di Dios, por scohe e don cu nos kier of gusta. Nos mayornan tampoco tin e autoridad pa scohe nos ministerio spiritual pa nos. Ni e minister of e pastor di un congregacion tin e autoridad ey. Esakinan por encurasha y yuda, etc., pero ningun por scohe un don spiritual pa un otro ruman den Cristo.
Un don ta un regalo, e ta algo cu ta duna na un persona. Siendo cu nos ta papiando di amor aki, tur loke nos ta purba haci ta, pa proba for di Scritura cu: “Amor berdadero ta un regalo di Dios na tur cu ta kere den nos Señor JesuCristo.” Di acuerdo cu Scritura, salbacion y bida eterno ta regalo di Dios, cu ta ser ofreci na tur hende via e Evangelio cu nos ta proclama. Efesionan 2:8-10 ta bisa nos masha cla mes cu: “Pasobra ta pa gracia boso a wordo salba pa medio di fe, y esaki no ta for di boso mes, e ta e regalo di Dios. No pa medio di obranan, pa ningun hende por gaba.” Of: “di manera cu ningun hende por gaba.”
Amigonan stima pa Dios Su mes, y pa kendenan Cristo a muri y a resucita; Scritura ta papia masha hopi mes tocante e regalo di amor di Dios cu ta duna na nos den Cristo door di e Spirito Santo. Y e proposito ta pa nos practica esey den nos bida diario durante e pruebanan cu cada uno di nos lo enfrenta. Lesa di nobo 1 Cor. 13: 1-13 y medita ariba cada palabra.
Posted by Bicento & Betty Henriquez at 9:01 AM No comments: Links to this post
Tuesday, April 6, 2010
Un poco nostalgia pa Aruba!
Prome Corintionan capitulo diestres ta unda cu e Apostel Pablo a infatisa e tema di amor, como e don di mas importante den bida di un cu ta kere e Evangelio di gracia di Dios.
E Apostel a dirigi e mensahe aki na e personanan cu a kere e Evangelio ey na Corintio. Prome cu esaki, el a papia cu nan den capitulo diesdos tocante e diferente donnan cu e Spirito Santo di Dios ta duna na cada uno cu ta kere. Nos ta pidi cada uno pa lesa 1 Corintionan 12:1-31; y tambe Efesionan 4:1-16. Ma awor, pone atencion cu no ta tur cu ta kere e Evangelio tin e mes un donnan.
No ta tur ta Apostel, no ta tur ta siñador of predicador, etc. Pero amor ta fruta di Spirito Santo cu ta duna na cada pecador cu repenti di su bida di pica, y pone su fe den e Yiu di Dios cu ta nos Señor y Salbador JesuCristo; pa pordon di picanan y bida eterno. Galationan 5:22, ta bisa lo siguiente: “Ma e fruta di e Spirito ta amor, goso, pas, pasenshi, cariño, bondad, fielded, mansedumbre, y dominio propio.” Pues, aki nos ta haya scirbi hopi cla, cu amor ta fruta di e Spirito Santo den e bida di cada uno cu tin fe den Cristo.
Sinembargo, mescos cu e otro donnan mester wordo practica, of sea poni na practica den momentonan di prueba, mescos e ta cu e amor di Dios cu ta duna na nos den Cristo nos Señor. Tuma cada uno di e frutanan di Spirito Santo, y compara nan cu e pruebanan menciona manera: amor, goso, pas, etc., etc. Tanto ta amor como e otro birtudnan, ta bini na claridad durante pruebanan diario. Prueba na cas, prueba na trabao, prueba entre esposo y esposa. Prueba entre mayor y yiunan. Prueba entre e keredor y e systema di mundo.
Mira cuanto di nos cu ta profesa fe den Cristo awe, ta sigui e systema di mundo cu ta wordo goberna pa e prins di scuridad cu ta Satan. Pone atencion cu den e fruta di Spirito Santo, nos ta haya dominio propio.
Test y pruebanan ta confronta nos via Television y Literatura binti cuater ora pa dia. E prueba di mas persistente cu a persigui e Iglesia di Dios bibo durante e siglonan, ta pa tuma parti den e custumbernan pagano. Y uno di esakinan ta pa sea parcialmente desnudo den e mundo feminino, Mientras cu e keredornan masculino ta duna nan aprobacion sea cu silencio of indiferencia.
Pone bon atencion rumannan loke e Apostel ta spierta nos di dje, prome cu e ta trece e fruta di Spirito Santo padilanti. Den e versiculonan 19-21, e ta menciona e obranan di carni di cualnan nos tur a experimenta di un of otro manera prome cu nos a tende e Evangelio bendiciona di Dios.
Entre otro e ta menciona: inmoralidad sexual, impuresa, idolatria, bruheria, envidia, buracheria, etc. Anto e ta conclui cu e spiertamento solemne aki bisando, “Mi ta spierta boso, mescos cu mi a haci caba anteriormente, cu esunnan cu ta biba di e manera ey lo no ereda e Reino di Dios. Lesa Galationan 5:19-21. Otro Scritura ta declara lo siguiente: “Boso no sabi cu e malbado lo no ereda e reino di Dios? No sea gañá: ni esnan cu ta sexualmente inmoral, ni e idolatranan, ni e adulteradonan, ni e homosexualnan, ni e ladronnan, ni esunnan cu ta golos pa placa, etc., lo ereda e reino di Dios.” 1 Cor. 6:9-11. Manera nos a mira caba, cu amor of stimacion ta fruta di Spirito Santo. Y e stimacion aki ta wordo yama; E amor di Dios drama den nos curason door di e Spirito Santo cu Dios a duna nos. Lesa Romanonan 5”1-5.
Den otro palabra, e amor di cual nos ta papiando aki, ta e amor di nos Tata Celestial Su mes, Y e amor aki no ta posibel separa di e Spirito di Dios. Y separa for di repentimento di nos picanan, y fe den e Yiu di Dios Kende a muri pa nos picanan ta imposibel pa e Spirito aki biba den nos.
Nos lo continua….
E Apostel a dirigi e mensahe aki na e personanan cu a kere e Evangelio ey na Corintio. Prome cu esaki, el a papia cu nan den capitulo diesdos tocante e diferente donnan cu e Spirito Santo di Dios ta duna na cada uno cu ta kere. Nos ta pidi cada uno pa lesa 1 Corintionan 12:1-31; y tambe Efesionan 4:1-16. Ma awor, pone atencion cu no ta tur cu ta kere e Evangelio tin e mes un donnan.
No ta tur ta Apostel, no ta tur ta siñador of predicador, etc. Pero amor ta fruta di Spirito Santo cu ta duna na cada pecador cu repenti di su bida di pica, y pone su fe den e Yiu di Dios cu ta nos Señor y Salbador JesuCristo; pa pordon di picanan y bida eterno. Galationan 5:22, ta bisa lo siguiente: “Ma e fruta di e Spirito ta amor, goso, pas, pasenshi, cariño, bondad, fielded, mansedumbre, y dominio propio.” Pues, aki nos ta haya scirbi hopi cla, cu amor ta fruta di e Spirito Santo den e bida di cada uno cu tin fe den Cristo.
Sinembargo, mescos cu e otro donnan mester wordo practica, of sea poni na practica den momentonan di prueba, mescos e ta cu e amor di Dios cu ta duna na nos den Cristo nos Señor. Tuma cada uno di e frutanan di Spirito Santo, y compara nan cu e pruebanan menciona manera: amor, goso, pas, etc., etc. Tanto ta amor como e otro birtudnan, ta bini na claridad durante pruebanan diario. Prueba na cas, prueba na trabao, prueba entre esposo y esposa. Prueba entre mayor y yiunan. Prueba entre e keredor y e systema di mundo.
Mira cuanto di nos cu ta profesa fe den Cristo awe, ta sigui e systema di mundo cu ta wordo goberna pa e prins di scuridad cu ta Satan. Pone atencion cu den e fruta di Spirito Santo, nos ta haya dominio propio.
Test y pruebanan ta confronta nos via Television y Literatura binti cuater ora pa dia. E prueba di mas persistente cu a persigui e Iglesia di Dios bibo durante e siglonan, ta pa tuma parti den e custumbernan pagano. Y uno di esakinan ta pa sea parcialmente desnudo den e mundo feminino, Mientras cu e keredornan masculino ta duna nan aprobacion sea cu silencio of indiferencia.
Pone bon atencion rumannan loke e Apostel ta spierta nos di dje, prome cu e ta trece e fruta di Spirito Santo padilanti. Den e versiculonan 19-21, e ta menciona e obranan di carni di cualnan nos tur a experimenta di un of otro manera prome cu nos a tende e Evangelio bendiciona di Dios.
Entre otro e ta menciona: inmoralidad sexual, impuresa, idolatria, bruheria, envidia, buracheria, etc. Anto e ta conclui cu e spiertamento solemne aki bisando, “Mi ta spierta boso, mescos cu mi a haci caba anteriormente, cu esunnan cu ta biba di e manera ey lo no ereda e Reino di Dios. Lesa Galationan 5:19-21. Otro Scritura ta declara lo siguiente: “Boso no sabi cu e malbado lo no ereda e reino di Dios? No sea gañá: ni esnan cu ta sexualmente inmoral, ni e idolatranan, ni e adulteradonan, ni e homosexualnan, ni e ladronnan, ni esunnan cu ta golos pa placa, etc., lo ereda e reino di Dios.” 1 Cor. 6:9-11. Manera nos a mira caba, cu amor of stimacion ta fruta di Spirito Santo. Y e stimacion aki ta wordo yama; E amor di Dios drama den nos curason door di e Spirito Santo cu Dios a duna nos. Lesa Romanonan 5”1-5.
Den otro palabra, e amor di cual nos ta papiando aki, ta e amor di nos Tata Celestial Su mes, Y e amor aki no ta posibel separa di e Spirito di Dios. Y separa for di repentimento di nos picanan, y fe den e Yiu di Dios Kende a muri pa nos picanan ta imposibel pa e Spirito aki biba den nos.
Nos lo continua….
Posted by Bicento & Betty Henriquez at 9:02 AM No comments: Links to this post
Subscribe to: Posts (Atom)


c: text/html

text:
Adrès, tarea i produktonan
-
Adrès, tarea i produktonan
-
Ki medio di pago mi por usa ora ta trata permit pa konstrukshon?
-
Kuantu tempu un pèrmit di konstrukshon ta keda bálido?
-
Mi por hasi uso di mi pèrmit pa konstruí riba un otro tereno ku no ta esun ku ma pidi pe?
-
Ki ora mi por entregá un petishon òf bin tuma mi permit?
-
Kon mi ta hasi haña un number di kas?
-
Ma tuma nota di un kaya ku ta den mal estado. Unda mi por yama pa indiká esei?
-
Dikon hopi biaha ta lapi e kayanan ku tin buraku i no ta drecha e kaya mesora?
Kranshi
-
Mi a nase na Sint Maarten, mi por pidi un papel di nasementu for di Publieke Zaken (Kranshi) na Kòrsou?
-
Mi mester warda hopi pa mi por risibí mi ekstrakto, papel?
-
Kuantu tempu mi mester warda pa haña Attestatie di Vitae?
-
Ta mi mes tin ku hasi petishon pa un Attestatie di Vitae
-
Kiko ta un Attestatie di Vitae?
-
Kiko mi mester pa mi pidi Attestatie di Vitae?
-
Kuantu ta kosta un Attestatie di Vitae?
-
Kuantu ta kosta un bewijs van inschrijving?
-
Un akta (ekstrakto, papel di registro sivil) ta grátis?
-
Kua reibeweis djafó (estranhero) por wòrdu kambia na Kòrsou?
-
Kiko ta enserá kambio di mi reibeweis estranhero?
-
Kiko mester bai kuné pa mi por pidi un papel di inskripshon (bewijs van inschrijving) na Kranshi?
-
Pa kiko mi por uza e bewijs van inschrijving?
-
Kiko ta nifiká reibeweis djafó (estranhero: buitenlands rijbewijs)?
-
Kuantu ta kosta e deklarashon di garantie (garantieverklaring) pa hasi un petishon pa un visa?
-
Tin reibeweis djafá (estanhero: buitenlands rijbeweijs) ku mi por usa na Kòrsou?
-
Mi por uza mi reibeweis estranhero aki na Kòrsou?
Situashon Venezuela
-
Kiko esaki ta nifiká pa seguridat na Kòrsou?
-
Kiko ta tarea di Servisio di Atmishon (Toelatings Organisatie) na Kòrsou?
-
UNHCR por disidí si Kòrsou mester aseptá Venezolanonan?
-
Kiko esaki kemen?
-
Dikon Kòrsou no ta asepta e Venezolanonan ku ta yega nos isla komo refugiado?
-
Korsou a firma e Tratado tokante refugiado di 1951?
-
Kiko ta e tarea di UNHCR?
-
Kiko ta un asiel zoeker/solisitante di asilo?
-
Kiko ta un migrante ekonómiko?

robotstxt: allowed

filter: keep


text:
Ta increibel con nos ex Prome Minister y henter su pandiya ta tratando di hunga politica di poco nivel, cu e caso di “supuestamente kita hende for di trabou”. Ainda mi ta den asombro total, despues di tuma nota di declaracion di ex Prome Minister, cu por cierto no tabatin ni sikiera e curashi y determinacion, pa sirbi su cuantioso votadonan y pueblo di Aruba como miembro di Parlamento den oposicion.
Tur e personanan en cuestion, tambe tabata hopi bon na altura di nan situacion laboral di e regla di “voor de duur van het kabinet”, cu a vence dia 31 di october 2017. Pues prome cu apunta dede y husga, semper ta miho pa busca informacion, basa riba prueba prome, unda cu por mira e ora con propio ex Prome Minister a tuma tur e hendenan aki haci. Nos ta papiando di 300 funcionario (coordinador) di e ex ministernan di AVP, cu tabata gana un salario barbaro, unda cu uno a yega te na 17 mil florin mensual. Y mas tristo y denigrante ta, cu nan NO a ni presenta na pia di trabou desde eleccion y asina mes gobierno actual a bay di acuerdo pa duna nan salario te fin di januari 2018!!!
Loke mester cuestiona y condena ta e actitud iresponsabel y inhusto di e gobierno anterior, unda cu nan mes NO a percura pa regla e papelnan di e ex ‘funcionarionan’ (coordinador) aki y awor ta hunga cu sentimento y inteligencia di hende pa ataca gobierno nobo, siendo ta nan propio culpa, iresponsabilidad y inhumanidad!!!
“Realmente si ex Prome Minister kier fungi como un lider, e mester a sa di maneha su pais, manera bo ta maneha un famia of hogar; cu autoridad, respet, ordo, transparencia, competencia y bon ehempel. Si bo kier hunga cu ‘pone hende central’, bo mester cuminsa na asumi bo liderazgo y responsabilidad y acepta cu bo a faya y no tira bo problema den scochi di otro, paso realmente esey ta loke nos ta experienciando awo tambe den comunidad. Unda cu e adultonan y e mayornan ta trata na schuif nan problemanan pa un tercer persona, en bes di duna cara y acepta cu a faya!” segun Sue-Ann Ras.
Si realmente nos kier demostra nos comunidad, specialmente nos hoben- y muchanan, kico ta nifica traha pa bienestar di tur hende y pais Aruba, nos mester cuminsa na nos mes y no sigui mal informa y manipula pueblo su pensamento y pio ainda sentimento di hende, manera ta haya ta bon.
Bo mester siña bo mes goberna prome, prome cu bo goberna otro. No tin duda cu ta peligroso pa tin rason, ora e gobierno kiboca! Pa goberna mester tin firmeza, pero tambe hopi flexibilidad, moralidad, dignidad y pasenshi. Goberna kiermen tambe RECTIFICA ora bo ta robes!!!


text:
Balashi: Diahuebs algo prome cu 11’or di anochi ta sosode un accident cu un persona herida y hopi dañonan material na rotonde di ex Drive In.
Un Suzuki preto, maneha pa un dama, tabata biniendo di pariba, cu velocidad halto, esta dama a perde control riba e stuur, a dal contra e rotonde, e impacto fuerte a causa hopi daño material na e auto y na e rotonde tambe.
Ariba e caminda tabata tin hopi resto di beton procedente di e rotonde, tambe tabata tin azeta basha riba e caminda esaki a basha despues di e impacto fuerte.
Polis na e sitio a pidi pa presencia di brandweer pa haci e caminda riba e rotonde limpi, mirando cu tabata tin basta pida piedranan y azeta gespart.
E dama chauffeur probablemente bou influencia, tabata keha di dolor den pecho, den e impacto cu su pecho ela kibra e stuurwiel. Esaki tawata un indicaccion di con fuerte e impacto tawata.
Na prome instante e dama no kier a haya asistencia medico di personal di ambulance pero despues mirando e dolornan fuerte cu e tabata hayando, no a keda e dama nada otro di acepta asistencia medico di ambulance, despues cu personal di ambulance a prepara e dama na e sitio, nan a transport’e pa hospital.


text:
CALIFORNIA, Merca – E compania Mericano fabricante di autonan electrico, Tesla, ta cuminsa na reduci 9% di su empleadonan, segun Bloomberg. E mayoria di e personanan retira tabata trahadonan directo di e compania. Actualmente e compania ta conta cu 46 mil trahado. Esaki lo kiermen cu e total di personanan retira lo ta rond di 4100.
Di mes manera, Bloomberg a informa cu casi tur e recortenan aplica pa e compania ta den e departamento di asemblahe. Sin embargo, e compania ta confia den su capacidad pa alcansa su metanan fiha pa produci e auto ‘Model 3’ durante e siguiente lunanan. E modelo tin un balor di 35 mil dollar, y por wordo bestel via internet. Ta ser spera cu e entrega lo ta na comienso di 2019, aunke cu ya caba esaki a cuminsa na Canada y Merca.
Den un texto interno di e empresario Elon Musk, publica ariba su cuenta di Twitter, e ta afirma cu e medida ta ‘dificl pero necesario’. Di mes manera, e director ehecutivo a declara cu e duplicacion di rolnan den e proceso di produccion ta genera mas puesto di trabao cu no por wordo hustifica.
“El a enfatiza tambe cu nos ta tumando un decision awo pa nunca mas nos mester haci’e”, Musk a scirbi. Did otro banda, e ta agrega cu e siman aki e directiva lo anuncia kende ta esunnan cu a wordo kita for di trabao y ta enfatiza cu e determinacion a wordo resolvi “evaluando e criticidad di cada posicion, aunke cu cierto trabaonan por wordo realisa di manera mas eficiente y productivo’. Ademas, a considera e ‘habildad y habilidad specifico di cada individuo’.
Mester menciona cu e accionnan di Tesla a subi cu 4.5% riba e NYE, despues di cu e noticia a bira conoci. E intencion actual di Musk ta di produci 5 mil auto di e modelo nobo den solamente un siman, na final di juni.
Tesla ta retira 9% di su empleadonan
CALIFORNIA, Merca – E compania Mericano fabricante di autonan electrico, Tesla, ta cuminsa na reduci 9% di su empleadonan, segun Bloomberg. E mayoria di e personanan retira tabata trahadonan directo di e compania. Actualmente e compania ta conta cu 46 mil trahado. Esaki lo kiermen cu e total di personanan retira lo ta rond di 4100.


text:
ORANJESTAD (AAN): Na Stichting Kinderhuis Imelda Hof (SKI) tabata tin un rueda di prensa unda Natalia Hernandez, Director di Imelda Hof a duna di conoce cu a traha riba un proyecto pa renoba nan casnan y nan a wordo acerca door di Aruba Hotel & Tourism Association (AHATA) pa wak ki proyectonan tabata tin riba lista pa por traha riba dje.
Segun Hernandez, tabata tin diferente proyecto y hunto cu AHATA a dicidi pa renoba y drecha Cas Marijke cu tabata tin mester di wordo drecha pa motibo di scheurnan den muraya.
“Pa nos ta hopi importante pa e motibo cu nos ta traha hunto cu DAS, Directie Sociale Zaken, y tur otro organizacionnan riba un punto basico cu nos a cuminza cune cu ta e parti di e vision caminda cu nos kier traha riba e derechonan di mucha”, Natalia Hernandez a subraya.
E prome punto ta e parti unda cu kier brinda un lugar safe y amoroso pa e muchanan. E proyecto aki, a bisa, a drenta na bon momento pa por traha hunto y logra e meta.
Den e renobacion a yega na colornan bibo, cu ta hopi importante pa motibo cu ta colornan alegre y esey ta duna mas ambiente na e cas, den e camber unda e mucha ta drumi. E mucha por sinti su mes safe y e por biba contento.
Imelda Hof actualmente tin 42 mucha y den Cas Marijke tin 13 cu ta bibando eynden. Tin tres grupo cu ta keda 24/7 y tin un grupo cu ta brinda un guia durante dia (despues di scol) y despues di 5or nan ta bay cas bek, caminda cu mayornan ta keda responsable pa e muchanan.
Ademas di e proyecto aki, Imelda Hof tin mas necesidadnan manera camanan cu mester drecha, airco, entre otro, a indica. Tur esnan cu kier coopera ta bonbini, E ayudo por ta den placa, material, trabao boluntario, etc.
Esaki ta un proyecto cu Imelda Hof a logra hunto cu AHATA. Di parti di AHATA, Vanessa Rasmussen, Administratie Manager, a duna di conoce cu nan ta masha contento di por a inaugura Cas Marijke.
El a indica cu na Mei di e aña aki nan a acerca directora di SKI pa asina por wak kico tabata nan necesidad. Nan a haya sa di e scheurnan cu tabata tin rond di e cas, no solamente paden pero tambe pafo.
Den luna di Juli y Augustus a traha hopi duro riba dje. El a expresa palabranan di danki na Octavio Hoyos cu a yuda nan incansablemente pa haci e proyecto aki un realidad y na e team di Imelda Hof cu a duna hopi cooperacion y tabata tin hopi animo.
Rasmussen a subraya cu pa AHATA, nan enfoke ta turismo, seguridad, servicio y representacion pa nan miembronan, pero tambe pa comunidad.
Aworaki AHATA ta trahando riba nan strategia y nan presupuesto pa 2019 pa asina nan acerca otro instancia. Actualmente nan ta trahando pa un proyecto pa medio ambiente cu ta e
“coastal cleanup” cu lo tuma lugar October 27, Vanessa Rasmussen a duna di conoce.


text:
Como cualkier bubble, esun di e criptodivisa por aumenta su cotizacion y genera ganashinan grandi, pero e por rementa tambe, segun e guru di inversion Jim Rogers a adverti.
E bubble cu e criptomonedanan ta experimentando, manera e bitcoin, tin parecido na cualkier otro di e mundo di finanzas, segun e legendario inversor Jim Rogers den un entrevista cu e website The Market Watch. “E tin parecido y e ta hole manera tur bubble cu mi a wak den historia”, el a afirma.
E bubble di bitcoin por aumenta su cotizacion y genera ganashinan grandi, pero e por explota tambe, segun e analista. Sin embargo, Rogers a admiti cu no tabata capaz di a saca beneficio di e ganashinan experimenta pa bitcoin e aña aki, cu lo marca otro record na December.
Al contrario, e fundado di e compania Standpoint Research, Ronnie Moas, ta mas optimista. E ta sugeri cu e criptodivisa lo alcansa un cotizacion di 14 mil dollar. Den un liña similar e fundado di Fundstrat, Tommy Lee, ta duna algun bon pronostico pa cu e criptomoneda, segun e website The Cointelegraph.
E bitcoin ta batiendo record casi a diario desde cu el a cuminsa na December. E criptomoneda a supera e marca di 11.800 dollar y e ta cerca di un capitalisacion bursatil di 200 biyon dollar. E criptodivisa a aumenta asina tanto di balor, cu awo e ta compatibel cu e economia completo di Grecia.
Fuente: https://cointelegraph.com


text:
En conexion cu celebracion di 65 aña cu e comunidad Portugues a cuminsa cu procesion di Señora di Fatima na Aruba, nan ta organisa un procesion diadomingo 17 di juni pa 5or di atardi saliendo for di
misa di Fatima Dakota pa cub Portugues na Primavera.
Yegada na e club pa 6 or di atardi tin un Santo Sacrificio di misa concelebra pa Rev. Pastor Juancho. Comicion Señora di Fatima di club Portugues ta invita tur hende pa participa na actividad aki y conhuntamente nos ta resa, canta pa nos familianan y pa mundo henter.Tur deboto di Mama
Maria y gruponan di oracion ta bin pa invoca na nos Mama Celestial.
Comunidad Portugues cu procesion na honor di Señora di Fatima
En conexion cu celebracion di 65 aña cu e comunidad Portugues a cuminsa cu procesion di Señora di Fatima na Aruba, nan ta organisa un procesion diadomingo 17 di juni pa 5or di atardi saliendo for di


text:
Huidige artikelen
woensdag 24 juni 2015 - Dia 30 di juni proximo ta ultimo dia pa paga e di 3 kwartaal di impuesto di vehiculo di motor
Di 3 kwartaal ta cuminsa dia 1 di juli 2015
ORANJESTAD – Departamento di Impuesto ta recorda tur doño di vehiculo di motor cu dia 30 di juni proximo ta ultimo dia pa paga e di 3 kwartaal di impuesto di vehiculo di motor di aña 2015. Entrante 1 di juli 2015 tur automobilista cu ta uzando e careteranan publico mester tin e belasting di 3 kwartaal di aña 2015 paga.
Departamento di Impuesto ta conseha su clientenan pa haci e pago di belasting di nan auto, truck, brommer etc. na tempo. Asina ta evita cu e debe ta keda acumula y haya boet innecesariamente.
Gerencia di Departamento di Impuesto
24 di juni 2015


text:
Willemstad – E seremonia di otorgashon en konekshon ku ‘Stars of the Industry’ di e promé kuartal di 2018 a tuma lugá na The Aloe Vera Plantation kende ta un miembro di CHATA.
Durante di e evento aki vários empleado i ‘supervisor’, nominá pa medio di otro miembronan di CHATA, a wòrdu rekonosé pa nan bon étika laboral. Kada nominado a risibí un obeskio di parti di The Aloe Vera Plantation.
Kada kuartal CHATA ta enfatisá distinto kualidat personal ku un empleado ehemplar mester tin pa por ehekutá su profeshon den e industria di hospitalidat i turismo. E kuartal aki e enfoke ta perseveransha.
Di akuerdo ku Presidente i CEO di CHATA, Sr. Miles Mercera, "Perseveransha ta un karakterístika hopi importante ku un persona mester tin pa e por ta eksitoso den bida. Perseveransha ta enserá e abilidat pa kontinuá ku e trabou yen di determinashon apesar ku obstákulonan presentá den bo kaminda. Den bida i spesialmente den e sektor di Turismo situashonnan por kana na un manera ku nos no a deseá òf premirá. Pero pa medio di perseverá i para firme tras di nos responsabilidatnan nos lo por vense tur obstákulo ku nos enfrentá i ademas ta eksitoso.
CHATA to orguyoso pa kompartí e resultadonan di e ‘Stars of the Industry award’ di e promé kuartal di 2018.
Alabes CHATA a tuma e oportunidad pa otorgá sertifikado di kurso di Spaño, Portugues i Aleman na 19 kursista. CHATA ta felisitá tur kursista ku e logro aki.


text:
Ora cu mayornan laga nan yiu cu e docente, ta hopi probable cu nan ta entrega un resumen di nan habitonan alimentario y alergia. Mesun cos tin cu sosode cu e mayornan cual yiunan tin diabetes tipo 1, e tipo di diabetes mas frecuente den mucha y adolescente.
Aunke e hobennan aki por haci tur tipo di actividad, pa mantene nan mes sano ta rekeri hiba un vigilancia municioso di e insulina y come cu e fin di controla e glucemmia, cual ta midi atrabes di muestranan di sanger.
E diabetes mellitus tipo 1 ta un enfermedad cronico, cu ta wordo manifesta pa nivelnan eleva di glucosa na sanger cu ta debe na un deficit total of casi total di e produccion di insulina y cu ta rekeri un control exhaustivo pa no desaroya complicacionnan. P’esey ta rekeri e administracion exogeno di insulina, atrabes di inyeccion.
E dokter Sara Brito, hefe di e Departamento di Endocrinologia y Malesanan Metabolico di e Hospital Militar, dokter “Carlos Arvelo”, a splica cu e condicion aki ta un di e enfermedadnan mas frecuente den infancia y adolescencia. El a recalca cu prome cos cu e maestro mester sa riba e diabetes ta cu e patologia aki si tin un bon control, no ta afecta en lo absoluto e capacidadnan intelectua, aprendisahe of adkisicion di e habilidadnan di e studiante.
El a señala cu ta necesario cu e profesornan conoce e aspectonan mas importante di e enfermedad y e tratamento pues e mucha, lo por tin mester di ayudo, riba tur cos si ta presenta e eventonan specifico.
E comunicacion di e mayornan cu scol mester cuminsa tras e diagnostico, ya cu e ta facilita e adaptacion di e hoben diabetico den su ambiente escolar, el a afirma.
E specialista a comenta cu e lo ta util cu un profesor sa con pa administra e insulina den muchanan mas chikito, cual mester wordo inyecta di un manera subcutaneo (esaki ta envolvi e tehido cu ta inmediatamente bao di e cuero). E tratamento ta representa cuater of cinco dosis diario, un of dos dosis di insulina basal of accion lento y tres di accion rapido, prome cu cada cuminda.
Den e caso di analogonan di insulina, Brito a splica cu su trabao ta hopi mas comodo pues ta uza dispositivonan special den e forma di “pen” cu ta uza puntanan mas fini, cu no mester di refrigeracion despues di cuminsa cu su uzo pa un periodo di tempo determina.
“No tin manipulacion di e producto di parti di e mucha pasobra insulina ta bin cu containernan precara y generalmente e dispositivo ta desechabel,” e specialista ta afirma.
Fuente: El Universal
Con pa controla Diabetes tipo 1 na scol
Ora cu mayornan laga nan yiu cu e docente, ta hopi probable cu nan ta entrega un resumen di nan habitonan alimentario y alergia. Mesun cos tin cu sosode cu e mayornan cual yiunan tin diabetes tipo 1, e tipo di diabetes mas frecuente den mucha y adolescente.


text:
E banki na Mentor no a wòrdu diseñá pa sirbi komo un ‘monumento pa rekonsiliashon’. El a bira esei despues. Ora nos a pone e banki ayanan, nos úniko meta tabata pa manda un mensahe kla na gobièrnu Hulandes i alabes na nos propio gobernantenan pa perkurá ku e struktura estatal nobo lo ta basá riba igualdat.
Dor ku ta trata aki di un akshon di sorpresa, nos no por a bisa niun hende nada delantá. Nos a skohé e sitio di Mentor, pasobra kasi tur hende ta pasa ayanan regularmente. Dia 29 di aprel pa 9’or di anochi di repiente nos a yega, hisa buta, kla. Su manisé (Aña di la Reina) e banki a keda revelá na pueblo di Boneiru.
Vandalismo
Despues di tres dia un hende a disidí di vandalisá e banki. El a vèrf tur lèter blou di moda ku kasi bo no por a lesa e mensahe mas. Lógikamente e situashon aki tabata poko fèrfelu, pero despues di algun kombersashon franko ku e personanan ku ta usa e plenchi komo nan ‘station’, a yega na un solushon ku asta a sali mihó.
Anto ta ayanan e banki a bira un ‘monumento pa rekonsiliashon’. A keda palabrá pa restourá e mensahe (esta e teksto pretu riba blanku) i vèrf e banki mes ‘red, gold, green’, esta e kolónan di Rasta (òf Reggae). Pero a keda palabrá tambe ku e kolónan lo nifiká rekonsiliashon entre e partidonan polítiko Boneriano, esta e dosnan ku tin representashon den Konseho Insular plùs esun hel ku antes tabatin representashon, pero ku te ainda ta aktivo komo forsa polítiko den nos komunidat. A laga e otro partidonan afó pa motibu ku sea nan no ta aktivo mas (p.e. POB), òf nan nunka no tabatin representashon den Konseho Insular (p.e. PRO). Esaki ta pone ku e promé nifikashon di rekonsiliashon ta ku ‘ora ta toka Boneiru, partidonan Boneriano mester uni’.
Sin igualdat no por tin rekonsiliashon
Ta mas kla ku di dia ku rekonsiliashon sin igualdat no ta posibel. Ta p’esei e struktura estatal nobo mester ta basá riba igualdat. E ora ei, rekonsiliashon entre Hulanda ku BES lo por bira realidat.
Pues e monumentu aki ta stipulá e kondishon primordial i nesesario pa rekonsiliashon por tuma lugá. Esei ta e segundo nifikashon di e monumento aki.
E terser nifikashon ta ku e kolónan ta eks-presá ku ‘igualdat’ entre Hulanda i BES mester wòrdu elaborá di tal forma ku ta tene kuenta ku nos situashon ku ta diferente di esun na Hulanda. Ta posibel pa tene kuenta ku diferensianan, pasobra e prinsipio di igualdat mes ta bisa ku tur hende ta haña ‘un trato igual den kasonan igual’. Pues den kasonan diferente, e trato lo ta diferente. Asina ta ku e prinsipio di igualdat mes ta duna nos sufisiente espasio pa desviá for di lei Hulandes, ora i kaminda esei ta hustifiká.
Un monumento positivo
Hopi hende (pa diferente motibu) ta gusta pone enfasis riba kosnan negativo. Asina ta ku tin hopi hende ta insistí pa konmemorá sklabitut, pa konmemorá kon malu e Alemannan a trata pueblo Hulandes durante Segundo Guera Mundial, pa konmemorá e ‘holokousto’, pa kòrda kon e Hutu’s a asesiná mei miyon di Tutsi’s, kon Haponesnan a abusá di ‘sex-slaves’ Chines durante Segundo Guera Mundial etc. etc. Nan ta blo grawatá den e herida pa ten’é habrí en bes di lag’é kura.
Ta p’esei tin tantu monumento na mundu pa konmemorá kosnan negativo, manera monumentu di sklabitut, monumentu pa konmemorá esnan ku a muri durante guera etc. E monumento aki, sin embargo, ta kibra e tradishon negativo aki. E ta promové algu positivo, esta rekonsiliashon.
‘Tur hende na Teritorio Hulandes ta haña un trato igual den kasonan igual’.
‘Allen die zich in Nederland bevinden worden in gelijke gevallen gelijk behandeld’.
Esaki ta e ‘prinsipio di igualdat’ ankrá den art. 1 di Konstitushon (Grondwet) Hulandes. Tin un banki similar banda di ‘Binnenhof’ na Den Haag, Hulanda. Binnenhof t’e sentro di gobièrnu Hulandes. E prinsipio aki ta un prinsipio universal, ku Hulanda mes ta promové internashonalmente. No por ta asina ku Hulanda lo keda sin apliká e prinsipio aki na e islanan di BES, unabes nan a bira parti di Hulanda. Sin embargo, te ainda no tin klaridat riba e punto aki. Tantu gobierno Hulandes, komo nos propio gobernantenan di BES tin un obligashon moral pa perkurá ku e prinsipio universal aki lo wòrdu rekonosé komo base di e struktura nobo.
Asina el a bira. E kolónan a lant’é, dunand’é un toke Karibiano. Rasta i Reggae berdaderamente ta un ekspreshon indígeno Karibiano. Karibe ta mas kolorido ku Europa pa motibu di e lus di solo ku nos tin te sobra.
A palabrá ku nos amigunan n’e ‘Plenchi Rasta’ ku e kolónan lo tin doble nifikashon. ‘Red, gold, green’ t’e kolónan di Rasta internashonalmente rekonosé. Di otro banda, na e monumento aki e kolónan aki ta nifiká tambe ku partidonan Boneriano, esta bèrdè (UPB), korá (PDB) i hel (Paboso), mester rekonsiliá i uni ora ta toka Boneiru. No manera awor ku tin pleitu konstante entre bèrdè i korá over di struktura estatal, bèrdè pushand’é i korá ku hel intentando di strob’é.
Pues e kolónan ta sirbi pa stimulá nos polítikonan pa stòp di pleita ora ta toka Boneiru. Despues ku e struktura nobo a keda realisá, kada unu ta sigui su
propio kaminda atrobe manera semper, pero nò ora ta toka henter Boneiru.
Pueblo di Boneiru a vota pa ‘Laso Direkto’ (promové pa UPB) i a rechasá ‘Pais outónomo den Reino’ (promové pa PDB). Mester kumpli ku deseo di pueblo awor. Konsekuensia lógiko di e ‘Laso Direkto’, manera el a keda elaborá den e ‘Slotverklaring’ (aprobá dor di ambos partido!), ta ku e siudadano di BES lo mester haña derecho igual ku e siudadano bibá na Hulanda. Si tur partido na Boneiru por pone su skouder tras di esei, e ora ei nos polítikonan por uni awor i saka lo máksimo for di e negosashonnan ku Hulanda, espesífikamente igualdat pa pueblo. Kòrda bon, 90% di pueblo kier igualdat. Kualkier partido ku ta bai kontra esaki, lo pèrdè sosten di pueblo. Igualdat i integrashon ta mará na otro.
E pleitamentu aktual ta suak nos. Isla di Statia sí a komprondé. Ora ta negoshá, oposishon Statiano t’ei na mesa ku Hulanda. Ta Boneiru ku Saba ta suak nan mes.


text:
Oranjestad - Marlon Snake den un articulo recien ta acusa Lider di MEP atrobe riba aspectonan fuera di contexto. Mi no sa sigur si ora e skirbi su articulonan e ‘colebra’ ta bou di influencia di un of otro substancia.
No por lubida cu e gusta su ‘Black label’ y tabata presta esakinan den tienda sin paga pa nan. Marlon ta splica cu den 7 siman di gobernacion Minister Presidente Sra. Evelyn Wever Croes no a presenta ningun decision of cambio cu excepcion di manda alrededor di 200 hende cas expresando cu ta trata di persecucion politico.
Refrescando memoria
Mester refresca Marlon su memoria y record’e con e ‘chollernan’ di AVP a laga Cocolishi y Bestuurskantoor. Sin computer, cortando tur waya di Setar, sin ningun documento, hortando hasta e harddisk di e server. Pues a dura minimo 2 siman pa por a restablece ordo den cas pa por goberna. Alrespecto hendenan cu a wordo manda cas lo ta bon pa Abo y Mike atende nan na ‘Cas di partido’ y duna nan un splicacion dicon boso a pone den tur nan contractnan ‘voor de duur van de regering’. Pues bo ta bin y lo bo bay cas cu e gobierno! Ta Prome Minister Evelyn Wever Croes a firma esakinan, Marlon? Mike Eman y AVP a tuma e hendenan aki na trabao den kantoor di diferente minister cu un contract como coordinador y despues ta pone nan traha den por ehempel MFA, pero nunca a ‘take care’ pa nan hendenan y nunca a drecha nan contract. Indirectamente Mike y Marlon ‘colebra’ a tuma tur e hendenan aki haci chambon. Marlon y Mike tabata sa bon bon ki trampa nan a prepara pa nan propio hendenan. Esaki ta e puro berdad. Para den bo sapato y enfrentanan awor.
Oposicion zwak y desorienta
Riba speculacion di Marlon alrespecto cu coalicion lo bay kita reparatie toeslag y schoolgeld ta un indicacion hopi fuerte cu AVP su oposicion ta mandando señal di un oposicion hopi zwak y desorienta. Na Hulandes nan ta bisa ‘een kat in het nauw maakt rare sprongen’. Hasta un ‘Donkey’ cu no a caba ni LTS nan tin awor como vocero cual ta ilustra cu e partido ta bayendo fondo di lama. Pa e ‘colebra’ su speculacion riba pensionadonan, Gobierno ya a anuncia cu lo elimina belasting por completo riba pensionadonan cu tin mas cu 1 pensioen unda pensionadonan lo no mester yena formulario mas y lo scapa mas di mil florin pa aña y alabes durante aña lo bay rebaha considerablemente e porcentahe cu nan ta contribui na AZV y esaki lo bira otro alivio. Lamentablemente AVP nunca a trata nos grandinan cu e cariño y amor poniendo nan tambe como hende central. Evelyn a fix esaki den tempo record.
Desaster financiero
Na Parlamentario Marlon ‘colebra’ Snake nos mester recorda bo si riba e desaster financiero cu Boso a laga atras. Recien den luna di december mester a aproba 130 miyon di presupuesto supletorio 2017 pa paga placa cu boso a malgasta den campaña. Mike su fiesta riba e brug a costa pueblo 142 mil florin pa 1 anochi di fiesta. 22 miyon di ATA, 33 miyon na Leveranciers ta placanan cu boso a malgasta, 7.3 miyon retene di empleadonan di Serlimar cu desde mei 2015 no a wordo traspasa y boso a malgasta, 10 miyon regala na TNO y Phillips Lighting, esta e 2 companianan di Hulanda cu a wordo paga pa bin establece na Aruba sin crea un cupo di trabao, 2 miyon cu no a paga na Arubus, 8 miyon na propaganda na
compania amigonan Patrick Paskel and friends, 27 mil pa luna pa Sebastian pa e atende cu e Facebook di Mike, 360 mil florin pa amigonan haci Love festival, corupcion na gran escala den tereno unda amiga di radio a bira miyonario cu patrimonio di pueblo. Investigacionnan ta na caminda y boso wanta duro! Hustamente ora Marlon Snake of cualkier parlamentario cu a scoge pa ta riba lista di AVP papia algo for di sla nos lo recorda pueblo e desaster financiero cu AVP a laga atras. Esaki ta djis un tiki di un lista largo di e abusadornan aki. Nos lo keda atento pa reacciona riba tur engaño, redo of speculacion di AVP.


text:
Dialuna mainta e periodista Elvis Weert a haci un pregunta na Prome Minsiter di Aruba, relaciona cu e rumor cu Venezolanonan ta pidiendo asilo na Canada via Rode Kruis y como tal nan ta keda warda riba contesta na Aruba te cu un anja.
Prome Minsiter a bisa cu diasabra durante di e reunion cu varios departamento el’a tende di esaki, pero e no tin mas informacion y lo mester bay confirma esaki.
Manera e portal aki a trece dilanti, tin indicacion cu Venezolanonan cu yega Aruba sea via airport, waf, of via Colony, tur ta wordo ricibi na Rode Kruis pa pidi asilo na Canada.
Un confirmacion di esaki lo por drenta un ora pa otro.


text:
Willemstad - Gobièrnu di Kòrsou ta solidario ku pueblo di Venezuela awor ku elekshon ta tras di lomba. E resultado final di kual tur hende a tuma nota di dje no tabata un sorpesa.
Lokual si e sorprendí ta e kantidat di hendenan ku a yega na urna pa vota.
For di e parlamento demokratikamente elihí, iglesia i komunidat internashonal i paisnan bisiña a hasi un apelashon pa postpone e elekshon. Otro paisnan i organisashonnan internashonal a pidi pa laga e elekshon kana liber i transparente. Awor ku G7 i e grupo di Lima no ta rekonose e resultado, Kòrsou ta spera ku pa medio di diálogo i diplomasia e partidonan na Venezuela lo delibera ku otro.
Na Kòrsou nos ta duna hopi balor na demokrasia i ta deseá esaki tambe pa pueblo di Venezuela. Un muestra di esaki ta e elekshon di aña pasa ku bou di preshon di pueblo a sigui.
Komo paisnan serka di otro Kòrsou ta balorá e relashon históriko, kultural, familiar i ekonómiko ku Venezuela. Ta deseo di Kòrsou pa tene e kontakto diplomátiko habri ku Venezuela. Nos tin interesnan komun I e destino di e pueblo Venezolano ta mara na esun di Kòrsou. Tambe pa loke ta trata refinashon di petroli, esaki ta un tema importante entre Kòrsou i Venezuela.
Na aprel a firma un akuerdo ku tin ku sigui elaborá riba dje. Kòrsou ta spera ku pronto ta bin un fin na e situashon polítiko, ekonómiko i humanitario na Venezuela. Ku esei na bista Kòrsou ta tene e posibilidat habri pa tin un papel den esaki.


text:
Diadomingo pasa di 12’or marduga alarma a keda bati na autoridad cu e dump na Moko pabou di e parke curason ta completamente na candela di biaha a despacha unidad di bombero y polis na e sitio. Na yegada di e prome unidad di bombero a mira e situacion, unda e buraco cu nan ta tapando cu sushi ta full na candela y a solicita pa e OVD cual ta e hefe di e turno presenta na e sitio pa ta na altura.
Sr. Ponson di Cuerpo di Bombero como OVD tabata presente. A mira e situacion y bomberonan no a bay den accion pa combati e candela. A laga e candela keda kima pasobra ta solamente sushi di construccion ta loke ta kimando segun e personanan di e tereno a informa.
Click na e video pa entrevista cu Sr. Ponson y tur imagen di e candela
E OVD a bay tira un bista na banda pazuid di e dump pa wak si por tin cas den cercania den peliger pero esaki tabata minimo, e candela ta basta leu ta solamente huma lo por ta un molester pa esnan pabou, di Moko, Catiri, Tanki Leendert.


text:
maandag 28 december 2015 - A duna prolongacion di termino: dia 1 di februari 2016 ta bira e ultimo dia cu por entrega declaracion y paga e impuesto di winstbelasting 2014
ORANJESTAD – Departamento di Impuesto ta informa su clientenan cu tin e obligacion di haci declaracion di winstbelasting 2014, cu dia 1 di februari 2016 ta bira e ultimo dia cu por entrega e declaracion di winstbelasting y haci e pago correspondiente. Departamento di Impuesto ta prolonga e termino di 30 di december 2015 cu 1 luna en conexion cu transicion (“overgangsrecht”) pa motibo di e cambio di ley di winstbelasting: winstbelasting no ta un ‘aanslagbelasting’ mas sino un ‘aangiftebelasting’.
Declaracion provisional
Si acaso e cliente no ta alcansa pa entrega su declaracion definitivo pa dia 1 di februari 2016, e cliente lo mester entrega un declaracion provisional (“voorlopige aangifte”) y haci e pago correspondiente cu ta fungi automaticamente como un peticion pa prolongacion di termino. E cliente lo ricibi un carta den cual ta confirma cu a prolonga e termino pa entrega e declaracion definitivo. Den e caso ey e cliente lo mester entrega e declaracion definitivo di winstbelasting 2014 no mas laat cu dia 31 di maart 2016.
Pa e clientenan cu ta mantene e aña economico no igual cu e aña calendario, mester consulta e nota informativo of e website di Departamento di Impuesto pa mira e ahuste di e fechanan final pa entrega e declaracion y haci pago.
Departamento di Impuesto ta haci un apelacion na su clientenan pa no warda te na ultimo cu e entregamento di declaracion y pago correspondiente. Clientenan cu a finalisa nan cuenta anual di 2014 por pasa entrega nan formulario di winstbelasting 2014 y haci e pago correspondiente promer cu e termino vence.
Cobransa adicional
Si no cumpli cu entregamento di e declaracion provisional y/of e declaracion definitivo, e cliente lo haya un cobransa adicional esta un ‘naheffingsaanslag’ y un boet. Esaki tambe ta e caso si acaso e cliente a paga un suma menos cu locual el a declara na winstbelasting. E boet pa no cumpli cu entregamento di e declaracion ta maximo Afl. 2.500,-. Si no haci e pago di winstbelasting of no haci e pago corectamente, e boet ta maximo Afl. 10.000,-.
Gerencia di Departamento di Impuesto
28 di december 2015


text:
Pelea formal na Turibana a termina cu un detencion y e otro na hospital
Dialuna anochi a drenta informe di un pelea na un cas na Turibana, mesora a dirigi un patruya na e sitio. Na yegada di e patruya a bin compronde cu aki ta trata di un pelea unda e agressor a dal e victima basta fuerte na su cabez y lo a maltrata e victima cu un biga y a saca su kaak for di lugar y a kibra un braza. Polis a solicita presencia di ambulans pa e victima. Na yegada di e ambulans nan a atende e victima y a transporte pa hospital.


text:
Staten-Generaal unánimamente ta bai di akuerdo ku intervenshon na Sint Eustatius
Awe e proposishon di lei ku ta sòru pa intervenshon den gobernashon na Sint Eustatius, a keda aseptá unánimamente dor di Tweede i Eerste Kamer. Sekretario di Estado Raymond Knops (Relashonnan den Reino), ta biaha djárason mainta pa Sint Eustatius pa duna informashon di e desishon na e komunidat, mandatarionan i Konseho Insular.
Image: ©Hollandse Hoogte
E lei ta stipulá ku ta disolvé Konseho Insular i ku ta baha e diputadonan i gezaghèber interino for di nan funshon. Djárason lo nombra un komisario di gobièrnu Sentral ku lo sòru pa gobernashon di Sint Eustatius.
Loke a kondusí pa hasi e intervenshon aki ta e rapòrt di e komishon di sabionan ku a publiká ayera. E komishon ta konstatá un gran negligensia di tareanan di gobernashon di e isla. E situashon gubernamental tin konsekuensianan grandi pa e bida diario di e habitantenan di Sint Eustatius.
Medidanan previo pa mehorashon di e situashon no tabatin e efekto deseá. “E ta un medida pisá, pero awor ku tur otro opshon no a duna fruta, esaki ta e uniko opshon ku a keda. E hendanan di Sint Eustatius meresé mihó.”, segun Sekretario di Estado Knops .
E Sekretario di estado lo informá miembronan di Kolegio Ehekutivo i di Konseho Insular riba djárason. Despues di esei e lo papia ku komunidat durante di un asina yamá Town Hall meeting. Einan tambe e lo introdusí e komisario di gobièrnu di Reino. Despues e lo biaha pa Sint Maarten den kuadro di rekonstrukshon di e isla despues di orkan Irma.


text:
Dia 29 di october ultimo FSTT tabata tin su grandioso Fundraising Event pa sostene Cruz Cora Aruba y FSTT nan trabao pa comunidad di Aruba. Cu hopi satisfaccion ta wak cu un anochi sumamente agradabel cu a resulta di ta un exitoso un biaha mas. Directiva di FSTT kier cuminsa na gradici gerencia di Setar pa su sosten y cooperacion pa e projecto hunto cu e sosten di e boluntarionan di Setar y Cruz Cora Aruba.
Sin duda directiva di FSTT kier a hasi uso di e oportunidad pa gradici tur instancia y persona cu den un forma of otro a duna nan sosten pa hasi e fundraising un exito rotundo di cual ta duna fundacion di trahadornan den Telecomunicacion (FSTT ) e estimulo pa sigi duna un man na nos cumunidad.
Un danki special na tur instancia cu a duna un aporte extra pa e premionan adicional durante e actividad: Rincon Boyz; Protec; CHS;Interprint; AMC Unicon; Bohama’ Cerd ;Sams by Manolo; Insel Air; Do it Center; Gianni’s Nutrition Center; High Performance; Hilton Aruba; Paradera Party Center; Ko Wy Rentals; Purple Entertainment; DOW, Fantastic gardens; Bellisima; Clyde Beauty Salon.
Por ultimo nos kier anuncia e numbernan ganador pa e premionan extra cu cu no a wrdo reclama ainda. Por reclama libremente cu e ticket ganador Serca Srs. Clem van Heyningen 5070072 of Richard Kelly 5970040. Siguientemente ta sigi un raportahe grafico.
3261: Certificate Do it Center
1683: Certificate Do it Center
6028: Certificate Do it Center
1184: Certificate Do it Center
0464: Certificate Do it Center
1441: Certificate Gianni’s Nutrition
4018: Certificate Gianni’s Nutrition
5097: Certificate Fantastic Gardens
3421: Certificate Sams
7207: Certificate Bellisima
6379: Certificate Clyde Beauty Salon
3259: Dinner 4/2 Hilton Aruba
4572: Flat screen tv 40’
3742: Flat Screen tv 32’ AMC Unicon
5230: Wi-Fi Tablet Sams
3457: Wi-Fi Tablet Sams
5009: Wi-Fi Tablet Sams
Danki di Curason


text:
Wednesday, November 25, 2009
GRACIA Y BERDAD
Esaki ta nos cushina chikito! Aki mi ta prepara desayuna pa nos y tambe algo atardi banda di cinc'or. E cuminda grandi nos ta come den e comedor grandi dje lugar aki. Nos a cuminsa e sistema aki dia prome di November! Y e ta baiendo bon.
Awor nos ta sigui cu nos TEMA pa awe cual ta Gracia y Berdad:
"Y e Palabra a bira carni, y a biba meimei di nos, y nos a mira Su gloria, e gloria di Esun y unico Yiu di e Tata, Kende a bini for di e Tata, yen di gracia y berdad." (Juan 1:14) (NIV) "Pasobra e ley tabata duna door di Moises; gracia y berdad a bini pa medi di JesuCristo." (Juan 1:17) (NIV).
Awe amigonan, nos mensahe ta tocante gracia. Kico gracia ke meen porfin? Den nos idioma Papiamento nos ta usa e plabra ey den varios manera. Nos por bisa: E persona ey ta gracioso, of e ta sin gracia, of mi a lanta sin gracia awe, etc.
Pero den Scritura e Palabra gracia su nificacion ta sumamente importante pa cada uno di nos na tur parti di mundo. Manera nos sabi, tin hopi religion y sectonan den mundo. Algun ta bon conoci, otronan no. Pero practicamente e proposito di tur religion ta pa gana bida eterno pa medio di e religion na cual un persona ta pertenece. Y sinceramente; e pensamento ey no ta desconoci den e tres islannan aki di abla Papiamento.
For di chikito nos a wordo siña cu pa nos gana bida eterno, of pa nos bai cielo despues cu nos muri, nos mester keda fiel na nos religion cual a wordo pasa na nos door di nos mayornan mediante bautismo di awa asina pronto cu ta posibel despues cu nos a nace. Un di e obranan principal cu nos mester a observa ta, pa asisti na nos sirbishinan religioso fielmente.
Ademas pa nos haci bon obranan y un sorto di sacrificio cu nos ta yama penitencia. Den otro palabra, nos ta traha pa nos gana bida eterno mediante nos obranan cu nos ta haci. Pero segun Scritura, salbacion ta pa gracia di Dios. Y gracia ta nifica cu nos ta ricibi algo cual nos no a traha p’e.
Ariba e dia aki Señor nos Dios ta ofreciendo na cada persona aki den Antiyas y henter mundo, pordon di picanan y bida eterno di gracia. Siendo cu ta pica ta e causa di nos separacion for di Dios, anto ta e pica ey mester wordo kita for di nos. CON ESEY POR SOSODE? Hende den su ignorancia y bao poder di e Maligno a inventa tur sorto di manera pa trata cu e loke ta wordo yama: "PICA" Pero na lugar di vence, nos a bai di peor pa peor, te cu nos a bira catibonan di pica. Pero apesar cu henter humanidad a cai den pica, tog nos ta lesa den Beibel lo siguiente. "Pasobra Dios a stima mundo asina tanto, cu El a duna Su unico Yiu, pa tur cu kere den djE, no bai perdi ma haya bida eterno." (Juan 3:16)
Otro scritura ta bisa nos cu: "E mes a carga nos picanan den Su curpa ariba e crus, pa nos libra di picanan, por biba pa husticia, y pa medio di Su heridanan nos a wordo cura."
Esey, Amigonan stima, ta nificacion di "GRACIA". Y e bendicion aki ta ofreci na cada uno di nos. Siendo cu ta pica ta separa nos for di Dios, nos mester admiti nos picanan y repenti di curason y asina ricibi e gracia di Dios. (Nos lo contiuna)
Awor nos ta sigui cu nos TEMA pa awe cual ta Gracia y Berdad:
"Y e Palabra a bira carni, y a biba meimei di nos, y nos a mira Su gloria, e gloria di Esun y unico Yiu di e Tata, Kende a bini for di e Tata, yen di gracia y berdad." (Juan 1:14) (NIV) "Pasobra e ley tabata duna door di Moises; gracia y berdad a bini pa medi di JesuCristo." (Juan 1:17) (NIV).
Awe amigonan, nos mensahe ta tocante gracia. Kico gracia ke meen porfin? Den nos idioma Papiamento nos ta usa e plabra ey den varios manera. Nos por bisa: E persona ey ta gracioso, of e ta sin gracia, of mi a lanta sin gracia awe, etc.
Pero den Scritura e Palabra gracia su nificacion ta sumamente importante pa cada uno di nos na tur parti di mundo. Manera nos sabi, tin hopi religion y sectonan den mundo. Algun ta bon conoci, otronan no. Pero practicamente e proposito di tur religion ta pa gana bida eterno pa medio di e religion na cual un persona ta pertenece. Y sinceramente; e pensamento ey no ta desconoci den e tres islannan aki di abla Papiamento.
For di chikito nos a wordo siña cu pa nos gana bida eterno, of pa nos bai cielo despues cu nos muri, nos mester keda fiel na nos religion cual a wordo pasa na nos door di nos mayornan mediante bautismo di awa asina pronto cu ta posibel despues cu nos a nace. Un di e obranan principal cu nos mester a observa ta, pa asisti na nos sirbishinan religioso fielmente.
Ademas pa nos haci bon obranan y un sorto di sacrificio cu nos ta yama penitencia. Den otro palabra, nos ta traha pa nos gana bida eterno mediante nos obranan cu nos ta haci. Pero segun Scritura, salbacion ta pa gracia di Dios. Y gracia ta nifica cu nos ta ricibi algo cual nos no a traha p’e.
Ariba e dia aki Señor nos Dios ta ofreciendo na cada persona aki den Antiyas y henter mundo, pordon di picanan y bida eterno di gracia. Siendo cu ta pica ta e causa di nos separacion for di Dios, anto ta e pica ey mester wordo kita for di nos. CON ESEY POR SOSODE? Hende den su ignorancia y bao poder di e Maligno a inventa tur sorto di manera pa trata cu e loke ta wordo yama: "PICA" Pero na lugar di vence, nos a bai di peor pa peor, te cu nos a bira catibonan di pica. Pero apesar cu henter humanidad a cai den pica, tog nos ta lesa den Beibel lo siguiente. "Pasobra Dios a stima mundo asina tanto, cu El a duna Su unico Yiu, pa tur cu kere den djE, no bai perdi ma haya bida eterno." (Juan 3:16)
Otro scritura ta bisa nos cu: "E mes a carga nos picanan den Su curpa ariba e crus, pa nos libra di picanan, por biba pa husticia, y pa medio di Su heridanan nos a wordo cura."
Esey, Amigonan stima, ta nificacion di "GRACIA". Y e bendicion aki ta ofreci na cada uno di nos. Siendo cu ta pica ta separa nos for di Dios, nos mester admiti nos picanan y repenti di curason y asina ricibi e gracia di Dios. (Nos lo contiuna)
Posted by Bicento & Betty Henriquez at 2:31 PM No comments: Links to this post
Friday, November 13, 2009
SPERANSA continua
Ami, Betty, tin poco nostalgia awe - heimwij! Repasando poco fotonan , mi ta corda nos ultimo anochi na Camp Washington! E lugar stima unda mi a traha pa 15 aña largo den e obra dushi di Campamentonan, deporte, obra di man, musiek, etc., cu mucha y hoben, dama y adulto. Aki riba e dos foto tin Chinda y Linda cu a come hunto cu nos e anochi ey. Nos ta saboreando un Soppi y un plato di salada "Jumbo Shrimp" cu Ingrid Tromp a trece pa nos! Danki Ingrid!
Bicento ta recuperando di un griep y ami ta den su prome dianan! Ma sinembargo nos a corda nos BLOG, pues
ata e conclusion di nos topico SPERANSA.
ata e conclusion di nos topico SPERANSA.
Scirbiendo na e hendenan di Efesio cu a kere e Evangelio di gracia di Dios, e Apostel Pablo ta spierta nan cu e proposito di encurasha nan bisando: "P’esey, corda cu antes boso cu ta pagano di nacemento, y yama no circumcida pa esunnan cu ta yama nan mes :e circumcision" (esey hasi den e curpa dor di mannan di hende) – corda cu na e tempy ey, boso tabata separa for di Cristo exclui for di ciudadania den Israel, y stanheronan na e Aliansanan di e promesa, sin speransa y sin Dios den e mundo. Pero awor den Cristo Jesus boso cu un tempo tabata leuw, a wordo treci cerca dor di e sanger di Cristo." Efesionan 2:11-13.
Aki Amigonan, e distinction ta entre Judiu y no Judiu. Na manera di bisa, e mes un distincion ey ta existi aki na Aruba y Antiyas y rond mundo.
E Ley di Mandamentonan a bini mediante e Judiunan. E profetanan a bini for di nan. E Mesias, esta nos Señor Jesus, a bini for di nan, segun carni. Den e capitulo 4 di e Evangelio segun Juan, nos tin e relato tocante e descusion cu Señor Jesus tabatin cu un mohe Samaritano. Y den versiculo 22 Señor Jesus ta bisa lo siguiente, "Boso Samaritanonan ta adora loke boso no conoce, pasobra salbacion ta for di e Judiunan." Sinembargo e declaracion ey no ta nifica cu nos cu no ta Judiu di nacemento , mester bira Judiu pa nos wordo salba. Di ningun manera, pasobra otro Scrituranan ta splica masha cla, cu tanto ta Judiu y no Judiu mester repenti y kere e Evangelio pa ricibi pordon di picanan y bida eterno. Den e caso aki, no tin diferencia entre Judiu y no Judiu;pasobra tur a peca y ta falta e gloria di Dios. Mi ta pidi esunnan cu lo lesa e mensahe aki, pa bo lesa sin falta e capitulo tres di Romanonan pa un splicacion cla tocante e tema aki.
Bolbiendo na e declaracion "sin speransa y sin Dios den mundo". E ta zona manera algo imposibel pa nos, e habitantenan, di Aruba y Antiyas. Pero amigonan, e berdat segun Scritura ta; cu si un persona no ta den Cristo, ta nifica cu e persona aki no tin speransa y e no tin Dios. Algun lo bisa: Kico? Anos sin Dios? Nos tur ta Cristian, y ningun hende por gaña nos! Pero, amigonan stima, pa kende Cristo a sufri y duna Su bida; e berdad ta hopi cla scirbi pa nos den Scritura Santo. Cristo a carga nos picanan den Su curpa ariba e crus, pa nos libra di picanan por biba pa husticia .
Bolbiendo na e declaracion "sin speransa y sin Dios den mundo". E ta zona manera algo imposibel pa nos, e habitantenan, di Aruba y Antiyas. Pero amigonan, e berdat segun Scritura ta; cu si un persona no ta den Cristo, ta nifica cu e persona aki no tin speransa y e no tin Dios. Algun lo bisa: Kico? Anos sin Dios? Nos tur ta Cristian, y ningun hende por gaña nos! Pero, amigonan stima, pa kende Cristo a sufri y duna Su bida; e berdad ta hopi cla scirbi pa nos den Scritura Santo. Cristo a carga nos picanan den Su curpa ariba e crus, pa nos libra di picanan por biba pa husticia .
P’esey e mandamento di Dios awe na tur parti di mundo ta, pa nos repenti y acepta Jesus como nos Salbador personal. Ta cada uno di nos mester repenti, y ningun hende, ni angelnan por haci esey pa nos. Manera ta para scirbi: "Den tempo pasa Dios a pasa over e ignorancia di hende, pero awor E ta manda tur hende na tur parti pa repenti, pasobra El a pone un dia cu E lo husga e mundo cu husticia pa medio di e homber cu El a apunta. El a duna prueba di esey na tur hende dor di a lant’E for di morto. Lesa Echunan 17:24-31.
Te aki pa awe amiganan. Si bo tin un algo pa puntra of comenta sinti liber pa scirbi nos na bbhenriquez@shaw.ca
Te aki pa awe amiganan. Si bo tin un algo pa puntra of comenta sinti liber pa scirbi nos na bbhenriquez@shaw.ca
Posted by Bicento & Betty Henriquez at 12:28 PM No comments: Links to this post
Monday, November 2, 2009
SPERANSA
Aki nos ta cla pa dal un trip chikito na un puebel mei ora distancia di auto hunto cu nos cuña Salome. E, hunto cu su esposa Bill, a yega di bishita Aruba, Bonaire y Curacao alomenos tres biaha! Su esposo tabata e predicador pa nos prome campamento na Plantashi Tromp y nan a keda den e tent cu a yama: Abraham y Sarah. Algun di bosonan por corda esey - tur e tentnan tabatin nombernan di Beibel. Salome ta bai haci 92 aña otro siman, si Dios permiti, y ta fit fit - mihor cu nos! E ta biba den e mes un lugar na unda nos ta biba y nos ta bebe coffee hunto, di bes en cuando come hunto. E ta un biuda awor di alomenos 5 aña. E ta bisa tur ora cu nos ta asina un consuelo pa nos. Wel, pa nos, e ta un dushi persona mes!
Awor na nos topico awe di SPERANSA"
Beibel ta menciona tres cos cu lo keda pa semper. Tres cos cu lo tin impacto pa eternidad y e tres cosnan aki ta: FE, SPERANSA, y STIMACION (of AMOR). E tresnan aki ta bai hunto, y no por wordo separa. No por tin berdadero speransa, si un persona no tin e fe cu ta segun Scritura. Mescos, nos no por tin berdadero amor, si nos no tin e fe di curason cu ta segun Scritura. Tin algun forma di e expresion speransa cu ta wordo usa rond mundo encluiendo Antiyas y Aruba. Ehempel; nos lo bisa: mi ta spera cu awa lo yobe e aña aki. Of, mi ta spera cu mi yiu lo pasa su examen bon, etc., etc.
Awor na nos topico awe di SPERANSA"
Beibel ta menciona tres cos cu lo keda pa semper. Tres cos cu lo tin impacto pa eternidad y e tres cosnan aki ta: FE, SPERANSA, y STIMACION (of AMOR). E tresnan aki ta bai hunto, y no por wordo separa. No por tin berdadero speransa, si un persona no tin e fe cu ta segun Scritura. Mescos, nos no por tin berdadero amor, si nos no tin e fe di curason cu ta segun Scritura. Tin algun forma di e expresion speransa cu ta wordo usa rond mundo encluiendo Antiyas y Aruba. Ehempel; nos lo bisa: mi ta spera cu awa lo yobe e aña aki. Of, mi ta spera cu mi yiu lo pasa su examen bon, etc., etc.
E formanan ey di speransa, no ta e loke nos ta papia di dje. E loke nos ta papia di dje den e mensahe corto aki, ta e speransa bendiciona di tur esunnan cu ta kere e Evangelio segun Scritura.
E prome persona cu a practica e speransa aki ta nos Señor y Salbador Jesus. Salmo 16, mescos cu hopi di otro Salmonan, tin profecianan tocante Señor Jesus . Despues di Su resureccion nos Señor a aparece na Su discipelnan, pero nan a spanta y a haya miedo, keriendo cu nan tabata mira un spirito. Anto El a bisa nan: "Esaki ta e loke Mi a bisa boso mientras cu Mi tabata cu boso ainda. Tur loke ta para scirbi tocante di Mi den e Ley di Moises y e profetanan y e Salmonan, mester wordo cumpli." (Lesa Lucas 24:36-49)
Anto den Salmo 16:9-11 nos ta lesa, "P’esey mi curason ta contento y mi lenga ta recosiha, mi curpa tambe lo descansa cu siguransa, pasobra Bo lo no bandona mi na e graf, ni tampoco laga Bo Santo mira corupcion.." etc. E mes un Salmo aki a wordo usa pa e Apostel Pedro despues di e resureccion di Señor den Ech. 2:25-28. Lesa Echunan 2:14-36. Pues, vers 26, ta profetisa e speransa di e Mesias cu ta nos Señor Jesus, cu e Tata lo no permiti pa Su curpa mira corupcion. Y esey ta loke a tuma lugar ora cu E Tata a lanta Señor Jesus for di morto. (Ech. 3;15; Ech 4:10; Gal. 1:1; Efe. 1:18-23; Col. 2:12; 1 Tes. 1:9.10; Heb. 13:20,21; 1 Pedro 1:21; Compara 1 Pedro 1:3-5)
E motibo pakico nos ta pidi esun cu ta lesa e mensahe corto aki pa lesa e Scrituranan ey, ta pasobra cu ta SOLAMENTE mediante e Palabra di Dios, nos por tin beradero speransa awor y den e bida aki. P’esey nos ta encurasha cualke persona cu ta lesando esaki, lesa Echunan 2:14-36 cuidadosamente cu oracion. Aki nos por lesa cu Rey David no tabata papia di su mes, pero di e Mesias, Kende segun carni tabata un desendiente di David.
Den e prome mensahe cu a wordo duna despues di e resureccion di Cristo, nos por mira e importancia di e Resureccion. Nos speransa di resureccion y bida eterno, ta basa ariba e resureccion di nos Señor Jesus. 1 Corintionan 6:14 ta bisa lo siguiente: "Pa Su poder Dios a lanta e Señor for di morto, y E lo lanta nos tambe." (Tradusi for di NIV). Den e capitulo 15 di prome Corintionan, e Apostel Pablo ta enfatisa e importancia absolut di e resureccion di nos Señor bisando: Si Cristo no a wordo lanta (for di morto) boso fe ta inutil;ainda boso ta den boso picanan. Tuma tempo rumanan y amigonan pa lesa e Capitulo 15 aki di prome Corintionan cu oracion ferviente di curason. Si Señor permiti, nos lo continua tocante Speransa.
Pues, te otro biaha.
Posted by Bicento & Betty Henriquez at 1:13 PM No comments: Links to this post
Subscribe to: Posts (Atom)


text:
BUENOS AIRES, Argentian- Expertonan ta señala cu e wega lo por contene peliger di hortamento di informacion, acoso, extorsion, trastorno fisico y psicologico of provocacion di morto.
E suicidio di un menor di 12 aña na Argentina, presuntamente vincula na e wega ‘Momo’ cu ta difundi di manera viral entre hobennan pa e servicio di manda mensahe WhatsApp, ta sende un alarma di nobo entre e autoridadnan di varios pais.
E wega ya no solamente ta riba rednan social, sino cu awo ta conta cu’n profile anonimo riab WhatsApp, como si ta trata di un usuario real. Den su comienso e tabata trata, kisas, di un simpel joke, pero awe e ta transforma den algo peligroso, segun psicologonan y specialistanan den delito di informacion di varios pais.
Segun algun testimonio, victimanan di ‘Momo’ por ricibi un imagen via WhatsApp den oranan di anochi, y ora di habri esaki nan ta haya un cara mahos compaña di e texto cu ta menasa di un bishita di e criatura mahos den caso cu e usuario no marca e number specifico of no broadcast e mensahe.
Expertonan ta nombra varios peligro asocia cu e wega aki: hortamento di informacion, stalking, extorsion, trastorno fisico y psicologico como tambe provoca morto di e persona.
“Ami ta kere cu ‘Momo’ a cuminsa un wega y otro personanan a wak cu hende tabata pega ariba esaki” y a cuminsa “gaña cu nan ta ‘Momo’ y a uza esaki pa cosnan ilegal”, Ofelia Sanchez Frias, persona encarga cu Cyberpolice di Tabasco, Mexico.
Probablemente, esaki lo no ta e prome ni e ultimo wega viral cu ta haya ariba internet y ta similar na e wega fatal di ‘Blue Whale’, e challenge di detergente of esun di baila pafo di un auto mientras cu e auto ta coriendo, cualnan ta pruebanan cu ta busca pa pone un limite na e bida humano.
“Mester bisa e hobennan cu relacionnan cu ta secreto, cu ta keda tras di lomba di mayornan, generalmente pa no bisa semper, ta relacionnan peligroso”, e psicologo Roberto Balaguer, a finaliza bisando.


text:
Mensahe no. 2 di Fundashon GMS (Golden Meand Society)
SVB di Kòrsou a kòrta AOV di tur penshonado ku ta biba na Boneiru ku 10%. Esei ta e tristu realidat ku mas òf ménos 344 penshonado bibando na Boneiru a wòrdu konfrontá kuné for di yanüari 2017. Nan no a risibí nan Kerstbonus di aña pasá tampoko.
Esaki ta algu hopi serio, pasobra si Kòrsou por hasi esaki kontra penshonadonan na Boneiru, e ora ei Boneiru tambe por hasi’é kontra penshonadonan na Kòrsou. Anto e ora ei Kòrsou y Boneiru ta bira enemigu, algu ku mester prevení. Nos islanan a separá for di otro di bèrdat, pero e amistat entre nos pueblonan no mag bai pèrdí.
Ademas, si SVB di Kòrsou por hasi esaki, kiko ta stòp nan pa otro aña kòrta AOV ku 20%? Y despues 30%? Ta p’esei Fundashon GMS (Golden Meand Society) a lanta un kaso kontra SVB-Kòrsou, pidiendo Korte pa ordená SVB pa sigui paga AOV sin kòrta nada. E kaso aki a haña sosten di un Asosashon ku yama VAC (Vereniging AOV-Belangen Curaçao). Presidente di VAC ta Sr. John Heldewier, sekretario Sr. Max (Chòn) Theodora y tesorero Sr. Alvin Trinidad.
E kaso ta pendiente awor aki, pero nos a sugerí pa Gobièrnu di Boneiru skirbi un karta na Gobièrnu di Kòrsou pa pidi aklarashon. Anto mesora dip. Nina den Heyer a aktuá riba esaki. El a papia ku nos y un 2 siman despues BC di Boneiru a manda e karta. E karta asta a bai na gobièrnunan di Aruba, SXM, Saba y Statia tambe, pasobra ayanan tambe tin hopi penshonado ku tin mesun problema. Pues e otro islanan tambe por disidí di manda un karta similar.
Nos ta apresiá e aktuashon desisivo di Sra. Nina den Heyer. E no a basilá. El a aktuá mesora, saliendo na defensa di e grupo di penshonadonan aki y pa evitá enemistat entre nos islanan. Mara gobièrnu por a aktuá asina tur ora! Ora un persona meresé honor, mester dun’é. Danki dip. den Heyer pa e sosten balioso pa e kousa aki. Ban sigui traha huntu pa koregí e eror aki.
Ya 7 kaso a wòrdu hibá bou di ouspisio di Fundashon GMS. Kualkier persona interesá por lesa tur detaye di nan na www.arcocarib.com Riba front page di e website aki lo bo mira e titulo: ‘GMS PENDING COURT CASES’. Si bo klik riba kualkier di e kasonan, bo ta bai dirèkt na e kaso konserní. E kaso aki ta ‘Sixth GMS Court Case’.
Bonaire, 26 yüni 2017
Pa Fundashon GMS
Michiel Bijkerk


text:
NIJMEGEN – Un di e participantenan di e 4 daagse di Nijmegen esta Ronneke Kats, a termina su prome dia di e caminata cu exito. E ta representando fundacion Zinnia den e caso aki, y a splica NoticiaCla cu riba e prome dia, e la topa cu e militarnan di defensa di Aruba y Corsou. Tur cos a bay bon riba e prome di 4 dia. Segun Kats, e prome dia a bay bon. E ta canando cu e bandera di Aruba.”Y pa e motibo ey mi ta hayando hopi reaccion” Kats a sigui bisa. Kats a splica tambe cu hopi hende ta conoci cu su meta pa cual e ta canando, esta fundacion Zinnia. “Un di e militarnan di defensa mesora ora cu el a wak mi, a grita ‘Fundacion Zinnia, bo ta haciendo un bon trabou’” Kats a sigui bisa. Keda pendiente pa mas di e cobertura aki.
DEN HAAG – Hulanda ta mucho dividi riba cambio di orario entre tempo di zomer of winter den sentido cu kier scohe den un di e dos temponan pa hacie permante. Asina fuentenan na Den Haag ta bisa segun e portal Algemeen Dagblad (AD). Como tal tin informacion cu mayan despues di e conseho di minister, gobierno Hulandes lo anuncia cu pa awor no ta bay dicidi si Hulanda ta cambia pa sea e orario di zomer of winter. E proposicion ey tabata riba mesa debi na e forma practico cu esaki por nifica pa e pais. “Pa un decision asina crucial, ta mucho tempran” ta loke cu e gabinete lo bisa diabierna despues di nan reunion, debi cu Hulanda ta mucho dividi riba e tema.
DEN HAAG – Durante di un serie di encuentronan Arubahuis a presenta e team di mentornan nobo na e grupo di studiantenan cu ta den nan prome aña. Alabes a tuma despedida di e mentornan cu tabata encarga cu e regionnan. Na e ocacion aki e studiantenan pa e region di Groningen y Leeuwarden a cera conoci cu nan mentor nobo Donna van Heukelem-Kock. Den e caso di Arnhem, Nijmegen y Wageningen e mentor nobo ta Yuraima Henriquez-Rodulfo. E studiantenan den e region di Utrecht tambe a cera conoci cu nan mentor nobo den persona di Omar Besaril. Finalmente dos mentor nobo pa e region di Den Haag, Delft y Leiden a keda introduci kende nan ta Solange Quandus y Shahaira Brokke.
DEN HAAG – E staf di e Comision Permanente pa Asuntonan di Reino di Tweede Kamer a haci un bishita di cortesia na Arubahuis. E delegacion a consisti di Griffier Tim de Lange, adjunct-griffier Annemarijke de Vos, in-formatiespecialist Kim van Velzen, commissie-assistent Djamila Khoda-baks y kenniscoördinator Jacob Pot. Esaki ta pa prome biaha cu e staf completo di e Comision di Tweede Kamer ta haci un bishita na Arubahuis.
DEN HAAG – Cas di Aruba ta pone hopi enfasis riba e preparacionnan cu nos hobennan cu ta pensa di bin studia na Hulanda tin cu haci pa por tin un experencia positivo y exitoso ora nan yega Hulanda. Manera e responsabilidad di cada studiante pa busca un camber. Nos ta na luna di november caba y pesey ta importante cu e studiante cu pa otro aña kier bin Hulanda cuminsa inscribi pa un camber. Pa e alumnonan den vóór- examenklas (Havo4, VWO5 y MBO3) y cu tin pensa di bin studia tambe por inscribi caba. Haciendo esaki na tempo e chens ta hopi grandi cu e studiante por haña un camber pagable y mas conforme su gusto ora cu e jega Hulanda.
HILVERSUM/ ORANJESTAD – E situacion di Venezuela y su relacion cu Aruba un biaha mas a bin na bista e siman aki durante un programa di television Hulandes, Zembla di BNNVARA riba NPO2 . E programa cu a pasa diaranson anochi ora di Hulanda a trata e tema di refugiadonan Venezolano yegando e islanan di Reino Hulandes den Caribe, particularmente Aruba y Corsou. Den e programa aki, loke a hala atencion ta e declaracionan di prome minister di Aruba Evelyn Wever riba e tematica, y su comentario riba e consul ‘nobo’ di Venezuela, Carlos Mata Figueroa.
AMSTERDAM – E futbolista professional di Aruba Denzel Dumfries a participa den su prome session di entrenamiento cu e ekipo nacional di Hulanda e siman aki. E mes a mustra di ta contento cu esaki, y a ubica e potretnan corespondiente riba su pagina di Facebook.


text:
Infamous Zone su gaming event tabata un success! E evento tabata yena cu gamers di Aruba cu a bin pa participa den e copetencianan of djis pa have fun y meet otro gamers. Mane mi a menciona den un articulo prome, tabata tin copetencia nan cu differente wega nan mane FIFA’17, Super Smash Bors anto Overwatch.
Pero mane tur eventonan, semper lo tin su fayo nan anto durante e copetencia di Overwatch, e studiante nan di EPI a haya nan mes cu un problema cu por ta hopi comun pa online gamers, esey ta ora internet faya. Pero esey no a stop Infamous Zone pa cancela e copetencia aki. Nan lo reschedule y lo continua e copetencia aki pa otro siman y lo hacie un online competition.
Cu FIFA ’17 y Super Smash Bros si no tabata tin niun problema y na final nos a haya 2 ganador. E prome ta Tito cu a gana e copetencia di Super Smash Bros y e di dos ganador ta Betto Croes cu a gana e copetencia di FIFA ’17. Si bo kier wak mas di e evento aki? Mi a pone un gallery¬†di Infamous Zone akibou.
Awo ki ta bai ta e futuro pa Infamous Zone? Despues cu mi a tuma contact cu un di e organisadornan e la bisami lo siguiente:
“Nos ta pensa cu tin chens cu nos ta organisa un otro gaming event cu tournaments pa diferente weganan, pero nada ta sigur ainda.”
Dus ata bosa, porta nan lo organisa mas evento den futuro. Den mi opinion mi ta haya cu e lo ta great pa nan sigui organisa mas evento, ya cu setar mes no ta haci su Gaming Events nan mas. Aruba ta yena cu music festivals (cual no ta malo), pero e lo ta nice pa tin un Gaming Event cu ta habri pa tur hende, gamers of non-gamers.
Si bo ta na Aruba, Korsou of Bonaire, ki boso ta pensa pa haci mas open gaming events local? Lagami sa den e comment section abou!


text:
monica pimentel
-
Barranquilla2018
Taekwondo a cuminsa na Barranquilla
Taekwondo tambe a mira accion awe den Weganan Centroamericano y del Caribe 2018, caminda nos atleta Monica Pimentel mester a…Read More »
-
Cochabamba
Taekwondo na caminda pa Bolivia
Atleta Olimpico, e teakwondista Monica Pimentel a biaha pa e XI Juegos Suramericanos Cochabamba 2018. Hunto cu Monica a biaha…Read More »
-
News
Aruba Bank sportsclinic Taekwondo
Atleta elite di taekwondo Monica Pimentel hopi satisfecho y contento cu Aruba Bank a duna un oportunidad unico na nos…Read More »
-
Barranquilla2018
Monica a classifica pa Barranquilla2018
Atleta Monica Pimentel caba di clasifica pa e Weganan Centro Americano y Del Caribe Barranquilla 2018. Na Nueva Leon, Mexico,…Read More »


text:
Polis buscando dama strahero cu a ocasiona un accidente hit and run na Weststraat
Den oranan di anochi a drenta informe di un accidente na Weststraat, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un dama stranhero manehando un Toyota Yaris no a duna preferencia na un Nissan Cube y nan a dal den otro. Debi na e impacto e Yaris a bira 180 grado y e dama stranhero a baha bisa e otro chofer pakiko e no a para awor e ta den gasto etc. etc. y cu su auto no tin ningun papel djey e dama a bay subi su auto y bandona e sitio. Polis a keda bay busca paradero di e dama aki pa asina atende cun'e pa e accidente hit and run cu ela comete.


text:
Dia 6 di April ta dia Mundial di Actividad Fisico.
Fundacion Movemento ta Bida (FMTB) cu cooperación di otro instancianan ta organisa diferente evenemento pa promove actividad físico bou di e slogan di e anja aki“KEDA DEN MOVECION TUR DIA”. Den cuadra di Dia Mundial di Actividad Fisico entre 2 y 9 di april 2018 FMTB ta organisa diferente actividad.
Nos kier duna oportunidad na tur hende, sea den nan tempo liber, na cas, scol of trabou, pa haci actividad físico y asina KEDA DEN MOVECION. Asina nos kier logra tambe pa motiva en especial esnan cu no ta haci actividad fisico (ainda) pa participa y haci’e parti di nan bida diario.
Internacionalmente ta scohe tur aña un tema cu lo enfoca riba dje. E tema pa 2018 pa Dia Mundial di Actividad físico ta: “KEDA DEN MOVECION TUR DIA!”.
For di anja 2012 FMTB a cuminsa pa organisa eventonan cu actividad físico ariba 6 di april y naturalmente durante henter anja nos tin diferente actividadnan.
Mundialmente inactividad ta e di dos causa mas grandi di morto relaciona na enfermedadnan cronico no transmitibel. Ta comproba cu movecion diaro durante 30 minuut pa dia ta aporta na mehoracion di salud y di e calidad di bida, sin importa edad.
Sigun cifranan dia pa dia tin mas persona na Aruba ta haci un of otro forma di actividad físico. Cada biaha ta wak mas hende ta cana of core y tambe mas persona ta haci uso di deporte organisa. Sin embargo tin un grupo grandi cu pa un of otro motibo no ta haci (suficiente) actividad físico pa haya e beneficionan pa salud. Cu e actividadnan aki nos ta spera di logra motiva mas hende pa cuminsa haci actividad físico parti di nan bida diario y asina yuda mantene y/of mehora nan salud.
Pa logra esaki FMTB ta hasi un suplica nan tur organización, empresanan, centro di barionan,hotelnan, departamentonan di Gobierno etc.. pa organisa un evento cu actividad fysico cu mester tuma lugar entre dia 2 pa dia 9 di april 2018. Manda boso programma pa nos na movemientotabida@gmail.com y nos lo bai publica esaki p’asina tur hende sa unda y ki actividad tin den e siman ei.
Pa loke ta e skolnan nan Aruba nos lo kier pa dia 9 di april ora skol habri atrobe tur skol tene parti di e dia un actividad p’asina tambe nos juventud cuminsa custumbra cu nan tambe mester ta activo tur dia.
FMTB ta cla pa juda tur esnan cu kier organisa algo djies manda nos bo actividad ariba e email ariba menciona . Tambe por jama nos pa mas información na tel : 5868651, 5942546.
E anja aki tambe FMTB ta bai organisa un caminata competitivo 100+ di 5 km. Aki bo mester cana cu un partner y hunto boso mester jega 100 anja di edad. Cuminsa busca bo partner cu por ta tata y jui amigonan of amiganan. Como cu esaki lo tuma lugar na Sur America completo e ta carga e nomber di Caminata Pan Americano y e lo tuma lugar dia 6 di april den cayanan di Oranjestad.
Saka tur famia for di cas y ban move hunto cu bisinjanan, coleganan, amigonan dia 6 di april 2018.


text:
ORANJESTAD(AAN): Autoridad a haya informacion di un candela na Burubuno riba Diamars merdia.
Bisiña atento a haya holo di huma a bay wak rond bin ripara un cas di palo ta na candela. Asina a core bati alarma mesora.
Mirando e peligro, bisiñanan a subi tereno kibra tubo di koper pa los e boternan di gas. No por a haci mucho pa scapa e hogar traha di palo.
Vlamnan a bay halto pa ora Brandweer a yega. A logra domina e candela evita e expande na un cas pega na esun di palo. E habitantenan no tabata na Aruba, segun bisiña ta un famia Arubiano cu lo a bay afo pa celebra dianan di fiesta.
Motibo di e candela ainda mester wordo investiga. Dos unidad di bombero a presenta y nan a bay den accion pa asina por a controla e situacion. Ora e controla e candela a logra drenta den e hogar pa asina garantiza cu tur cos ta ok cu e candela.


text:
CARACAS, Venezuela- Un di e companianan mas grandi di China a presenta un demanda contra di e compania petrolero Venezolano PDVSA, den un tribunal di Merca, reclamando cu tin un debe di varios miyon dollar.
E problema hudicial impulsa pa e compania Chines di petroleo y gas, Sinopec ta di 23.7 miyon dollar contra di PDVSA, mas interes y daño. E pais Asiatico ta acusa e compania petrolero di incumplimento di contracto y di conspiracion pa comete fraude.
Segun e documentonan presenta den un tribunal di Houston (Texas) dia 27 di November ultimo, Sinopec Merca ta sigura cu PDVSA no a paga mita di e pedido pa 43.5 miyon dollar pa productonan di hero. E demanda a wordo raporta door di Financial Times diaranson ultimo.
E cantidad cu China ta reclama ta chikito compara cu e debenan masivo cu Venezuela ta luchando pa paga.
Solamente e tenedonan di bond, e pais Latinoamericano y PDVSA ta debe mas di 60 biyon dollar. En total, Venezuela tin un debe cu ta surpasa 196 biyon dollar, segun un articulo publica pa Harvard Law Roundtable.
Entre 2007 y 2016, banconan estatal di China a presta Venezuela 60 biyon dollar. Y ultimo demanda aki ta e ultimo señal cu Beijing ta perdiendo pasenshi cu e pais Suramericano.
Sinopec no a contene su mes den e demanda y a critica PDVSA pa su naturaleza falso y di ta gaña di lo bay paga e suma total.
E compania a bisa tambe cu PDVSA ta “sconde tras di un serie di subsidario y companianan afilia complica”. Den e sentido aki el a detaya cu varios compania afilia na PDVSA “tabata actua hunto pa horta Sinopec”.
Pero paga e debe cu Sinopec ta leu di ta e asunto mas urgente cu e pais ta enfrentando.
Venezuela ta den un crisis humanitario fuerte. Tin un escasez grave di alimentonan y remedi. Hopi Venezolano no por cumpra e productonan basico pa motibo di e prijsnan exorbitantemente halto. E balor di e moneda di e pais, bolivar, ta bou di e decimo parti di un cen di dollar. Ademas, su banco central tin menos di 10 biyon dollar den reserva.
Luna pasa, PDVSA a haci un pago di 1.1 biyon dollar na un di su acreedornan. Poco despues, presidente di Venezuela, Nicolas Maduro a sigura cu e pais y e compania estatal petrolero lo busca pa restructura e pago di su debenan.
Fuente: http://money.cnn.com
China ta demanda Venezuela pa incumplimento di pago
CARACAS, Venezuela- Un di e companianan mas grandi di China a presenta un demanda contra di e compania petrolero Venezolano PDVSA, den un tribunal di Merca, reclamando cu tin un debe di varios miyon dollar.


text:
Durante un control di rutina, patruya di Strandpolitie ta wak un grupo di mas o menos 5 persona na altura di e beach di La Quinta. E grupo a traha un BBQ pit di un boter di gas. E cabayero S. tabata esun encarga cu esaki y el a wordo informa door di polisnan cu ta prohibi di haci BBQ ariba beach, si ta trata di BBQ pit cu ta uza carbon. El a wordo pidi pa kita esaki cual S. a cumpli tambe cu esaki.
Un rato despues e mesun situacion ta wordo encontra na altura di Screaming Eagle. Esaki tambe a wordo kita for di eynan, y a duna e cabayero V. un waarschuwing.
Chef van Dienst a wordo poni na altura di esaki.
Grupo ta haci BBQ ariba beach
Durante un control di rutina, patruya di Strandpolitie ta wak un grupo di mas o menos 5 persona na altura di e beach di La Quinta. E grupo a traha un BBQ pit di un boter di gas. E cabayero S. tabata esun encarga cu esaki y el a wordo informa door di polisnan cu ta prohibi di haci BBQ ariba beach, si ta trata di BBQ pit cu ta uza carbon. El a wordo pidi pa kita esaki cual S. a cumpli tambe cu esaki.


text:
-
Contact
- lionel_326@hotmail.com
Artíkulo i bukinan di cuckoopress.com a kousa diskushon fuerte awe den Mòru Bondia!
Reading Time: 3 minutes
Redakshon i empleadonan di Mòru Bondia a bin ta tuma nota di artíkulonan ku ta keda publiká riba cuckoopress.com i tambe den e bukinan ‘Kibra Hacha’ i ‘Awa, Habon i Past’i Djente’, i nan kier a sa ta ken ta tras di e lokualnan ku ta keda skibí ku rònt Kòrsou ta komentando di nan.
Mi a haña primeramente un invitashon pa bai den e programa kual mi a rechasá pasó mi no ta hende di televishon. Mi gusta wak televishon si, pero mi no gusta wak mi mes na televishon. Mi gusta wak mi mes den spil si, pero no na televishon. En todo kaso, nan no a aseptá mi rechaso, i nan insistí pa bin awe den programa. Mi a bolbe splika nan ku mi no ta interesá.
Despues mi a haña un yamada di Nicole Maduro. Awor hopi hende konosé Nicole komo un persona lif, pasivo i amabel, pero e persona ku a yama mi tabata totalmente diferente. Nicole den un tono temibel a simplemente bisa mi ku mi mester tei Djaluna mainta trempan na TeleCuraçao sea mi ke òf nò. Einan mi mester a dobla mi rabu i aseptá e invitashon pa bai den e programa.
Durante e programa mi a splika dikon i di unda mi ta sali ku tur lokualnan mi ta skibi, i tambe tópikonan seksual, sikológiko i sosial ku mi ta papia di dje riba CuckooPress i tambe den ámbos buki. Wèl, einan un kantidat di empleado femenino a sali for di den studio pa bai Mensing’s Caminada pa bai kumpra e bukinan. Ora ku mi a menshoná ku bida di hende hòmber ta mas duru ku di hende muhé, tur e hòmbernan a sali e muhénan su tras. Nicole a keda wak mi masha skeptiko i einan a kuminsá un diskushon fuerte. Despues Nicole a disidí na tèrmina e programa trempan numa pasó e no por a kontené su gana pa bai lesa e bukinan.
Aunke mi no gusta bai televishon, tòg e tabata un eksperensia apart, anto mi gusta kosnan apart. Semper mi ta bisa hende ku ta nèt e kosnan ku bo no ke hasi ta nan bo tin ku hasi, pasó ta eseinan ta hinka eksitashon den bo bida. Sali for di bo ‘comfort zone’ i hasi kosnan ku nunka b’a pensa ku lo bo hasi. Lo bo diskubrí partinan di bo mes ku nunka bo tabata sa ku bo tin. (Aunke despues di e programa mi tabata totalmente sobrestimulá, pues mi mester a bai un kaminda ku no tin hende pa mi nivelá mi mes. Pero ya, t’asina ta hendenan introvèrt. Ki ke hasi?)
M’a bisa nan ku lo mi regresá na momentu ku ‘Kibra Hacha II’ ta kla, i lo mi bin prepará pa enfrentá ‘Curacao’s Sweetheart’ Nicole Maduro den e tremendo programa ‘Mòru Bondia’!
Danki pa “like i “share”. Mi ta apresiá mashá. Sinti bo liber pa laga bo komentario atras.]
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Hues a nenga peticion pa libertad
ORANJESTAD (AAN) – E homber I.B. acusa di menaza di morto a pidi Hues pa e bay liber pendiente di e caso pasobra e ta e unico cu ta trahando na cas y ta yuda su mama. Fiscal a reacciona cu e motibo personal no por pisa mas cu e caso penal. Hues a nenga e peticion y I.B. ta keda sera te dia 2 November 2018 ora cu lo trata e caso.
MENAZA CU ARMA
Fiscal a bisa cu e acusacion contra I.B. ta cu riba 13 April 2018, e tabatin un di arma di candela caminda el a bay na un cas y tira na laira varios biaha. Fiscal ta haya cu esaki ta un menaza di morto. Tambe Fiscal ta acusa I.B. di posecion di marihuana.
SOSPECHOSO KIER BAY LIBER
Fiscal a bisa Hues cu e caso ta pro forma door cu ta den receso. El a propone pa dia 2 November 2018 trata e caso.
Abogado mr. Kock a pidi Hues pa suspende I.B. su detencion. E motibo cu mr. Kock a trece padilanti pa suspende I.B. su detencion ta, cu I.B. ta e unico cu ta trahando pa yuda su mama cu entrada pa mantene su yiunan y su mama. E abogado a duna Hues carta di doño di trabou cu ta mustra cu I.B. por keda cu su trabou y tambe cu e mama no tin trabou mas.
CARTA PRIVA PA HUES
Ta asina cu e sospechoso I.B. a duna Hues un carta di cosnan priva di dje cu e kier pa Hues ta na altura. El a bisa cu e no kier pa esaki ta conoci pa tur hende.
FISCAL TA REACCIONA
Despues cu Hues y Fiscal a mira e carta, Fiscal a bisa Hues cu I.B. a bay na cas di su ex amiga cu kende lo tabatin problema y a tira den halto.
Fiscal ta haya cu I.B. mester a pensa bon promer cu el a haci esaki. Fiscal a sigui bisa cu e ta haya cu circumstancia personal di I.B. ta pisa menos cu e caso penal. El a pidi Hues pa rechaza e peticion.
Abogado mr. Kock a reacciona cu mester prueba ainda contra I.B. kende ta desmenti y Fiscal no por bay dicidi riba algo cu ainda no tin un decision. I.B. mes a bisa cu nan kier haci denuncia falso contra dje.
SOSPECHOSO TA KEDA SERA
Hues a bisa cu tin motibonan di peso contra I.B. El a bisa cu e ta compronde e situacion di I.B. pero e caso penal ta pisa mas. Hues a rechaza e peticion di abogado mr. Kock y a pospone e caso pa dia 2 November 2018.


text:
Willemstad - Djamars 17 di òktober 2017, ‘Hato Politie’ (ku ta konsistí di personal di Korps politie Curaçao i Koninklijke Marechaussee) konhuntamente ku ‘Airport Police’
e unidat di ‘Curaçao Airport Partners’ i personal di Duana a tene kontròlnan respektivamente di; tráfiko, violashon di e Lei di Arma i e Lei di Opio, den área di aeropuerto (Hato). E kontròlnan aki a tuma lugá entre 13.45 or pa 14.45 or.
A kontrolá tantu vehíkulo komo persona. Un total di 76 vehíkulo a keda kontrolá i a partí un total di 9 prosèsverbal pa e siguiente infrakshonnan e.o. manehá un vehíkulo; sin reibeweis bálido, sin seguro bálido, sin karchi di kùr/kaduká, sin number pagá i sin faha di seguridat bistí. E kontròlnan aki ta kontinuá.


text:
Cuerpo Policial ta pidi cooperacion pa localisa un hoben perdi. Ta trata aki di Eugelisa Robertina Lucia Martis, naci na Aruba, dia 24 Februari 2003 y biba na Seroe Patrishi 153.
E ta midi 1.60 m, color bruin cla, cabey largo y golf color bruin cla y ta papia Papiamento.
Eugelisa a wordo mira ultimo biaha dia 2 December 2017 pa mas o menos 7 or di anochi. El a sali for di cas di su mama y despues di esaki e no a wordo mira mas. Ultimo biaha cu a mir’e, e tabata bisti cu un carson cortico color preto, t-shirt blauw y slof Adidas na pia. Cualkier persona cu por a wak Eugelisa ta pidi’e encarecidamente pa tuma contacto cu central di polis na nr. 100, tiplijn di polis 11141 of mama di Eugelisa na 5630211. Di antemano danki pa e cooperacion.


text:
Willemstad—- Djamars den oranan di anochi un hòmber dominikano a presentá na warda di Polis na Rio Canario na unda e la entrega su mes enkonekshon ku e kaso di asesinato ku a tuma lugá den e kas den Corcobastraat.
Tabata djamars 7 di ougùstùs 2018 alrededor di 13.21 or di mèrdia, Sentral di Polis a dirigí un unidat polisial na un kas den Corcobastraat pa un dama drumi abou den kas i ku no tabata duna señal di bida. For di un investigashon preliminar ku polis a hasi na e sitio, a resultá ku un bisiña di e dama ariba menshoná a sinti su falta i a bai wak e dama na su kas. Via di un bentana a tuma nota ku e dama tabata drumi abou den un plas di sanger i no tabata reakshoná.
E dama tabatin diferente kòrtá i hinká na vários parti di su kurpa, ku ta indikashon, ku tabatin uso di violensia den e kaso aki.
Alrededor di 14.30 or dòkter di polis a konstatá morto di e dama Zacarias Guzman, nasé na Sto. Domingo, 10 yüli 1954.
Riba òrdu di Ministerio Públiko a konfiská e kurpa sin bida pa mas investigashon. Kontinuando ku un investigashon relashoná ku un kaso di violensia ku morto, ku a tuma lugá na e kas den Corcobastraat djamars mes esta dia 7 ougùstùs 2018, alrededor di 22.55 di anochi, e hòmber J.C.H.C., nasé na Sto. Domingo, di 31 aña di edat, a entregá su mes na warda di polis Rio Canario komo sospechoso den e kaso ariba menshoná.
En konekshon ku e detenshon aki a tene un entrada hudisial na kas di e sospechoso i a haña i konfiská artíkulonan ku ta importante pa e investigashon.
A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon. Vigilante por a komprondé ku despues di e forsageo unda e víktima a sufri vários kòrta i hinka unda e la laga basta manchanan di sanger atras e sospechoso a trata di limpia esakinan. E la usa un mòp i asta a basha kloròks den e kas limpiando pa trata di kita e pistanan pero debí ku ta basta kaminda tabatin sanger e no a logra di limpia e kas por kompletu. Reshèrshinan Forensiko ku a tuma nota di markanan di sanger ku a keda limpia a bin topa ku e mòp ku a ser usa ku tambe tabata shushi na sanger. A konfiská e mòp i tambe e bòter di kloròks ku a ser usa pa trata di limpia e manchanan di sanger. E kaso ta ketu bai den investigashon.


text:
ORANJESTAD (AAN): Na momento cu tin casonan di maltrato cu ta drenta, via di scol di biaha e ta haya su atencion. Señora Aisca Barkeymer, directora di Directie Voogdijraad ta splica.
Pa aña, nan ta haya 100 caso di mucha, cu mester di investigacion via di Corte cu ta pidi Voogdijraad e miho structura pa e mucha bay biba,. Esey ta nifica cu tin mayornan cu no por yega na un acuerdo kico ta miho pe muchanan. Ta keda pega den nan mesun dolornan of nan relacionnan, y e muchanan ta bira de dupe. E muchanan ta bay cuminsa papia, of ta bay mustra un comportacion cu dado momento no por handle mas.
Un mucha ta keda hopi tempo loyal na su mayornan. Ora cu e problema sali na cla e ora ya caba tin cosnan tumando luga y e ora ey ta bay, ta bay interveni. Si e mayornan indica na tempo, Directie Voogdijraad ta worde envolvi. For di comienso ta busca manera pa acomoda e parti aki, pero e ta tuma hopi di parti di mayornan pa bisa cu, nan no pro sigui cu otro, pero pa e muchanan nan ta busca un forma pa comunica, sin cu e muchanan ta sali perdi .
Directie Voogdijraad ta haci un risico taxatie di urgencia, a pesar cu nan ta haci esey hopi dificil, ya cu tur caso ta importante. Cada mucha cu keda den un situacion penoso, ta un lastima. E mucha ey, pe, esey ta e situacion mas fastioso cu tin.
E ta fastioso, pero si ta haci un grado di urgencia, y ta bay evalua e network rond di e persona. Ta evalua internamente, kico ta locual cu Directie Voogdijraad por haci mas lihe y diferente. E ta sacodi tur hende envolvi, loke a sosode, segun Señora Aisca Barkmeyer, directora di Directie Voogdijraad.


text:
ORANJESTAD – Dos klas di Colegio Arubano a bishita representacion di Hulanda na Aruba (VNO) relaciona cu Prinsjesdag y a haya un lectura riba e tema. Ta trata di un klas HAVO4 y un VWO5 klas cu tabatin e material di historia den nan pakete. Ex gobernador Fredis Refunjol tabata invitado special. Durante un tarea special, e klasnan a traha un plan cu idea con aki 20 aña Reino Hulandes lo mustra. A A entrega esaki na Refunjol y e director di VNO na Aruba Gijs Baars. Durante e presentacion aki nan a mustra cu e cooperacion den Reino riba tereno di defense y husticia ta hopi importante. Otro temanan importante menciona tabata finanzas publico y e mantencion di e identidad di Aruba.
ORANJESTAD – ‘Te cu awor tin indicacion serio cu e maneho di (ex director Robert) Henriquez tabatin efectonan hopi negativo pa NV Elmar y tabata principal causante di e problemanan laboral den Elmar’. Asina Hunta di Comisario di e compania di utilidad a bisa den un comunicado. Mientras cu a yega na un acuerdo cu e ex director di , e hunta di comisario, a sigura cu e investigacion ta sigui. E investigacion cu a cuminsa riba Henriquez su forma di traha, debi cu tabatin ‘varios keho riba su persona y/of maneho, como tambe pa motibo di inquietud laboral cu tabatin’, y ta enfatisa cu esaki tabata pa añas caba.
ORANJESTAD – Ex director di Elmar Robert Henriquez a wordo paga a base di un ‘acuerdo balansa’, cual den opinion di Hunta di Comisario di NV Elmar, tabata den interes di tanto e compania como su empleadonan. Asina e Hunta a reacciona den un comunicado e siman aki, contraarestando noticia cu lo Henriquez a haya un ‘golden handshake’. Informacion cu NoticiaCla a haya, ta indica cu no ta trata aki di un golden handshake pero un acuerdo cu tur partido por a biba cune.
ORANJESTAD - Como parti di e iniciativanan pa contribui na comunidad, Arcos Dorados, operador di McDonald’s den Latino America y Caribe, lo stop di ofrece straw di plastic den mas di su 2.100 restaurant den henter e region entrante dia 31 di October 2018. Lo duna solamente si e cliente pidi esaki hunto cu su cosnan di bebe. Cu e iniciativa nobo aki, aproba specificamente pa Latino America, Colombia y Uruguay, Arcos Dorados ta pretende di evita consumo di casi 300 ton di material di plastic. Ta tuma como base resultado di e proyecto piloto na Colombia, den cual 6 di cada 10 cliente ta prefera di bebe algo sin straw.
ORANJESTAD – Hopi parti di Aruba dialuna merdia a haya nan mes den problema cu e yobida fuerte di awacero merdia. Minister di infastructura Otmar Oduber a informa NoticiaCla cu hunto cu full e Team di Dow, apoya pa Bur City Inspector a pasa henter merdia/atardi tur rond Aruba. A mustra cu varios caminda enberdad tabatin problema. “ DOW a actia rapido na varios sitio, previniendo pa posibel awa awe nochi” Oduber a sigura e portal aki. Mes momento el a topa tambe cu e gerencia di Mota Engil, responsabel pa e parti di construccion di Watty Vos Boulevard, unda cu el a admiti cu e no tabata nada contento cu nan. Mes momento el a probecha pa duna nan un zundra. “Mota Engil a haña un clear piece of my mind” Oduber a bisa e portal aki. Manera NoticiaCla a raporta caba, ta spera mas yobida den atardi/anochi/marduga y entre 3 pa 7 mm di awacero extra. Loke ta haci e situacion fastioso, ta e hecho cu hopi lugar ta satura caba, y esaki por crea problema adicional. Te na e momentonan aki, ainda e caminda entre rotonde di FCCA y Cumana ta cera ainda.
ORANJESTAD – Servicio meteorologico a registra na su localidad un total di 18.4mm di awacero, aunke no ta descarta cu otro caminda mas awa a cay. Segun pronostico, lo bai keda basta nubla pero no mucho awacero mas pa awor aki...Den marduga pa mainta por cai algun awa atrobe compaña probablemente pa lamper cu strena. E cantidad di awa cu ta spera cu por cay ainda ta entre 3 pa 7 mm localmente pero e por varia. Y debi cu e suela ta satura caba of ta bai satura, e awacero lo por causa molester na cierto luganan.